Σιδηροδρομικά Νέα: Το ΑΠΘ συμμετέχει στο ευρωπαϊκό ερευνητικό πρόγραμμα για τα μελλοντικά Μέσα Μαζικής Μεταφοράς στις πόλεις.\nΑρχική σελίδα Δρομολόγια τραίνων Η ιστορία μας Σχετικά με εμάς Επικοινωνήστε μαζί μας ▼\nΤο ΑΠΘ συμμετέχει στο ευρωπαϊκό ερευνητικό πρόγραμμα για τα μελλοντικά Μέσα Μαζικής Μεταφοράς στις πόλεις.\n-Οι πολίτες έχουν την δυνατότητα να καταθέσουν τις ιδέες τους σε ηλεκτρονική πλατφόρμα.\n-Οι τρεις καλύτερες ιδέες όπως αυτές θα αξιολογηθούν από τους χρήστες και θα δοθούν δώρα.\nΣε εξέλιξη βρίσκεται η νέα δράση του Α.Π.Θ., στο πλαίσιο του ευρωπαϊκού ερευνητικού έργου «Συλλογική Καινοτομία για τις Δημόσιες Συγκοινωνίες στις Ευρωπαϊκές Πόλεις (CIPTEC), μέσω της οποίας οι πολίτες της Θεσσαλονίκης αποκτούν πλέον τη δυνατότητα να καταθέσουν τις καινοτόμες ιδέες τους για το μέλλον των Μέσων Μαζικής Μεταφοράς της πόλης στην ηλεκτρονική πλατφόρμα http://thess.ciptec.eu\nΟι ιδέες ήδη κατατίθενται, αξιολογούνται και σχολιάζονται από τους χρήστες στην πλατφόρμα http://thess.ciptec.eu, ενώ καθορίστηκαν και τα δώρα για τις τρεις καλύτερες ιδέες όπως αυτές θα αξιολογηθούν από τους χρήστες. Δώρο θα δοθεί και σε έναν νικητή, ο οποίος θα προκύψει μετά από κλήρωση μεταξύ όλων των συμμετεχόντων που θα υποβάλλουν κάποια καινοτόμο ιδέα.\nΕυχαριστούμε θερμά τον Πολιτικό Μηχανικό κ. Γιώργο Καζάνα για το ενδιαφέρον θέμα που μας απέστειλε.\nΠιστεύουμε ότι αυτό ερευνητικό πρόγραμμα μέσα από τις καινοτόμες ιδέες θα δώσει κάτι παραπάνω από τις σημερινές μορφές μετακίνησης που είναι το μετρό, το τραμ τα λεωφορεία και ο σιδηρόδρομος , χωρίς να αποκλείει κανείς των ανασχεδιασμό αυτών των μέσων προς καλύτερη εξυπηρέτηση των επιβατών. Ειδικότερα στην Θεσσαλονίκη που στερείται συγκοινωνιακού πλέγματος μεταφορών, μπορούν να συνυπάρξουν μελλοντικά όλες οι λειτουργίες των μέσων που θα δημιουργηθούν. Άλλωστε προς την κατεύθυνση αυτή κινούνται οι τοπικοί φορείς της αυτοδιοίκησης σε συνεργασία με το ΟΣΕ για την δημιουργία ευρύτερο δικτύου προαστιακού σιδηροδρόμου στα Δυτικά της Πόλης. Και να μη η ξεχνάμε ότι καθημερινά νέες ιδέες γεννιούνται και υλοποιούνται σε μεγάλες πόλεις του κόσμου προκειμένου να αποσυμφορηθούν οι δρόμοι. Όπως είναι παραδείγματος χάρη, τα τρενολεωφορεία, τα αιωρουμένα τρενοταξί, τα Monorail και οι κατακόρυφη στάθμευση τρένων.\nΜε την ολοκλήρωση του ερευνητικού προγράμματος θα έχουμε την δυνατότητα να δούμε ποιες ενδιαφέρουσες καινοτόμες ιδέες που μας φέρνουν από το μέλλον…\nΣιδηροδρομικά Νέα στις 8:10 π.μ.


ΜΟΝΤΕΛΙΝΓΚ - NewsIT\nΗ Σοφία Ζουκ άφησε τα γήπεδα του τένις, κάνοντας στροφή στο μόντελινγκ. Η αντίδραση της 20χρονης Ρωσίδας στα σεξιστικά σχόλια των ακολούθων της στο instagram. Κάποτε εντυπωσίαζε με τα χτυπήματα της στο τένις, τώρα κάνει καριέρα ως μοντέλο, έχοντας υπογράψει συμβόλαιο με το πρακτορείο μοντέλων Elite. Ο λόγος για τη Σοφία Ζουκ, η οποία εγκατέλειψε ... Περισσότερα\nΚορονοϊός: “Χτύπησε” και τη μεγαλύτερη βραδιά μόδας Met Gala 2020!\nΚορονοϊός στην… πασαρέλα! Η μεγαλύτερη βραδιά της μόδας που διοργανώνεται κάθε χρόνο στη Νέα Υόρκη την πρώτη Δευτέρα του Μαΐου δεν θα διεξαχθεί όπως είχε αρχικά προγραμματιστεί. Το Vogue ανακοίνωσε ότι το Met Gala 2020, το οποίο επρόκειτο να πραγματοποιηθεί στις 4 Μαΐου, αναβλήθηκε επ ‘αόριστον εξαιτίας των ανησυχιών για τον κοροναϊό. Το Met Gala, ... Περισσότερα\nΤζέιν Φόντα: Κοσμεί το εξώφυλλο του βρετανικού Vogue και συναρπάζει! [pics, video]\nΤζέιν Φόντα, αγέραστο στυλ και διαχρονική ομορφιά, πρωταγωνιστεί στο εξώφυλλο του βρετανικού Vogue στο τεύχος - αφιέρωμα στις γυναίκες άνω των 50.\nΜε την "καυτή" Αντριάνα Λίμα οι Άγγελοι της Victoria's Secret πάνε... Σανγκάη! [pics]\nΠλώρη για Κίνα έχουν βάλει οι Άγγελοι του Victoria's Secret! Με... μπροστάρισσα την Αντριάνα Λίμα το πολυαναμενόμενο show!


Εργασία Σκυρος Αγγελίες - Σελίδα 1 - FreeList.gr - Λίστα δωρεάν αγγελιών\nΕλλάδα > Ν. Ευβοίας > Σκυρος > Εργασία\nΖητείται σερβιτόρα για τη Σκύρο. ♥\nΖητείται σερβιτόρα για τη Σκύρο. Προσφέρονται, διαμονή, διατροφή, ασφάλιση και ικανοποιητικός μισθός. Στείλτε το βιογραφικό σας στο [email protected]Τηλ για π...\nΖητείται σερβιτόρα για τη Σκύρο ♥\nΖητείται σερβιτόρα για τη Σκύρο. Προσφέρονται, διαμονή, διατροφή, ασφάλιση και πολύ καλός μισθός. Προϋπόθεση, η γνώση Αγγλικών. Στείλτε το βιογραφικό σας στο ak...\nΣερβιτόρα για τη Σκύρο ♥\nΖητούνται Μηχανικοί, Τοπογράφοι, Αρχιτέκτονες, από Α.Ε., ως επιθεωρητές για πολυετή συνεργασία. 6994465454 [email protected] look.com.gr...\nΑικατερίνη Αθανασιάδου- Εικονογράφος ♥\nAIKΑΤΕΡΙΝΗ ΑΘΑΝΑΣΙΑΔΟΥ ΕΙΚΟΝΟΓΡΑΦΟΣ ΑΠΟΦΟΙΤΗ ΣΧΟΛΗΣ OΡΝΕΡΑΚΗ ΖΗΤΑ ΣΥΝΕΡΓΑΣΙΑ ΜΕ EΚΔΟΤΙΚΟ ΟΙΚΟ! ΤΗΛ ΕΠΙΚΟΙΝΩΝΙΑΣ: 2222092692-6980801001 ΚΑΙ ΕΜΑΙLS: [email protected]\n← Όλες οι κατηγορίες αγγελιών σε Σκυρος\nΒρίσκεστε εδώ: Λίστα δωρεάν αγγελιών σε: Ελλάδα > Ν. Ευβοίας > Σκυρος > Εργασία\nαγγελίες Εργασία Σκυρος δωρεάν μικρές αγγελίες Εργασία Σκυρος ΜΙΚΡΕΣ ΑΓΓΕΛΙΕΣ ΔΩΡΕΑΝ Εργασία Σκυρος νομού Ευβοίας, Στερεά Ελλάδα aggelies ergasia skyros dwrean mikres aggelies ergasia skyros mikres aggelies dwrean ergasia skyros nomoy eyboias sterea ellada ads free classifieds advertisements list


Σοφιανός Κανταρίδης:«Έκπληξη εάν κερδίσει ΠΑΟΚ ή ΑΕΚ» - sportsnewsgreece\nHome ΑΕΚ ΠΑΟΚ SUPERLEAGUE Σοφιανός Κανταρίδης:«Έκπληξη εάν κερδίσει ΠΑΟΚ ή ΑΕΚ»\nΣοφιανός Κανταρίδης:«Έκπληξη εάν κερδίσει ΠΑΟΚ ή ΑΕΚ»\nSportsnewsgreece team 11:41:00 π.μ. ΑΕΚ, ΠΑΟΚ, SUPERLEAGUE,\nΟ ρεπόρτερ της ΑΕΚ, Σοφιανός Κανταρίδης κατά την διάρκεια της χθεσινής εκπομπής «Παρασκευή στο γήπεδο» έκανε το σχόλιο του για το ντέρμπι του ΠΑΟΚ-ΑΕΚ όσον αφορά το πρώτο τους παιχνίδι την εφετινή χρονιά.\nΜάλιστα, όπως και ο ίδιος υποστηρίζει το παιχνίδι θα είναι δυνατό με το αποτέλεσμα να γέρνει πιο πολύ προς την ισοπαλία και θα αποτελέσει έκπληξη εάν δούμε μία από τις δύο ομάδες να κερδίζουν και εξηγεί τους λόγους για τους οποίους πιστεύει κάτι τέτοιο.\nΑκούστε το σχόλιο περί ΑΕΚ στο 36.00\nΑκούστε την εκπομπή εδώ:\nTags # ΑΕΚ # ΠΑΟΚ # SUPERLEAGUE\nAbout Sportsnewsgreece team\nΑναρτήθηκε από Sportsnewsgreece team στις 11:41:00 π.μ.\nΕτικέτες ΑΕΚ, ΠΑΟΚ, SUPERLEAGUE\nΚΙΝΟ:ΟΙ ΠΡΟΤΑΣΕΙΣ ΜΑΣ ΓΙΑ ΣΗΜΕΡΑ 14-10-2019 ΕΠΙΛΟΓΗ 5 ΜΕ ΣΥΣΤΗΜΑ 10 ΑΡΙΘΜΩΝ\nΚΙΝΟ:ΚΑΘΗΜΕΡΙΝΕΣ ΠΡΟΤΑΣΕΙΣ ΓΙΑ ΟΛΕΣ ΤΙΣ ΕΠΙΛΟΓΕΣ ΣΗΜΕΡΑ 14-10-2019


Το χιονόνερο που έπεφτε στην μικρή πόλη δεν τον πτοούσε απ' το να πραγματοποιεί τον καθημερινό περίπατο του. Παρά το γεγονός ότι ήταν προχωρημένης ηλικίας, ένιωθε ότι διατηρούσε εκείνες τις βιολογικές δυνάμεις που τον επέτρεπαν να μην αλλάξει τις συνήθειες χρόνων. Και μία από αυτές, ήταν το βάδισμα.\nΚαθώς επέστρεφε στην μονοκατοικία που διέμενε και τα χέρια του ήταν μέσα στις τσέπες του παλτού για να ζεσταίνεται, άρχισε να θυμάται. Οι αναμνήσεις του έμοιαζαν με στήριγμα που τον απάλλασσε από την πραγματικότητα. Ιδιαίτερα από την αρνητική χροιά της.\nΜονομιάς κοίταξε τον ουρανό. Εκείνο το καταφύγιο που κατευθυνόμαστε στις σκέψεις μας. Και είναι τόσο μεγάλο που δεν θέλεις να το εγκαταλείψεις, ειδικότερα όταν που και που ένα χαμόγελο εμφανίζεται στο πρόσωπο να αλλάζει την συνήθη όψη του.\nΌταν άνοιξε την πόρτα, κάθισε δίπλα στην μικρή θερμάστρα που είχε. Ήταν η ώρα για να φτιάξει ένα ζεστό τσάι να πιει.\nΗ ζωή είναι οι στιγμές της.\nΚαι μία από αυτές ήταν εκείνο το απόγευμα του Γενάρη.


Στο Συμβούλιο υπουργών Εξωτερικών Υποθέσεων τη Δευτέρα ο Βενιζέλος - ΤΑ ΝΕΑ\ntanea.gr > Πολιτική > Στο Συμβούλιο υπουργών Εξωτερικών Υποθέσεων τη Δευτέρα ο Βενιζέλος\nΣτο Συμβούλιο υπουργών Εξωτερικών Υποθέσεων τη Δευτέρα ο Βενιζέλος\nO αντιπρόεδρος της κυβέρνησης και υπουργός Εξωτερικών Βαγγέλης Βενιζέλος\nTANEA Team 19 Ιανουαρίου 2014 | 21:11\nΜε τη συνεδρίαση της Δευτέρας του Συμβουλίου Υπουργών Εξωτερικών Υποθέσεων, στις Βρυξέλλες, για όλα τα μεγάλα τρέχοντα διεθνή θέματα, Συρία, Ιράν, Αίγυπτος, Ν. Σουδάν, Κεντροαφρικανική Δημοκρατία κοκ, συνεχίζεται, ο πολιτικός και διπλωματικός «μαραθώνιος» του αντιπροέδρου της κυβέρνησης και υπουργού Εξωτερικών Βαγγέλη Βενιζέλου, μετά τις επισκέψεις του σε Παρίσι και Ουάσιγκτον.\nΒασικό αντικείμενο του Συμβουλίου είναι η προετοιμασία της διάσκεψης Γενεύη 2 για τη Συρία που συνέρχεται τελικά την ερχόμενη Τετάρτη στο Μοντρέ «μετά την απόφαση της μετριοπαθούς Συριακής αντιπολίτευσης να μετάσχει».\nΕπίσης, ο κ. Βενιζέλος θα έχει επαφές για τη Συρία με ομολόγους των μεσογειακών χωρών της Ε.Ε. στις Βρυξέλλες, ενώ οι ίδιες πηγές του ΠΑΣΟΚ τονίζουν ότι ο κ. Βενιζέλος έχει ήδη αποσαφηνίσει σε όλους τους συνομιλητές του ότι κανένας Έλληνας στρατιώτης δεν πρόκειται να μετάσχει σε επιχείρηση στο έδαφος της Κεντροαφρικανικής Δημοκρατίας.\nΚατά τις ίδιες πληροφορίες, το θέμα αυτό το αποσαφήνισε και προς τον σουηδό ομόλογό του Καρλ Μπιλτ που προτείνει την ενεργοποίηση των ευρωπαϊκών «ομάδων μάχης», σε τηλεφωνική συνομιλία που είχαν την Πέμπτη, όταν ο κ. Βενιζέλος βρισκόταν στην Ουάσιγκτον.\nΤο απόγευμα της Δευτέρας, ο κ. Βενιζέλος θα μιλήσει στην Επιτροπή Εξωτερικών Υποθέσεων του Ευρωπαϊκού Κοινοβουλίου για τις προτεραιότητες της προεδρίας, αλλά αναμένεται να τεθούν όλα τα κρίσιμα θέματα τόσο της ευρωπαϊκής όσο και της ελληνικής εξωτερικής πολιτικής.\nΝωρίτερα θα έχει συνάντηση με τον κύπριο ομόλογό του Ιωάννη Κασουλίδη, προκειμένου να συζητήσουν για τις τελευταίες εξελίξεις στο κυπριακό μετά και από τις επισκέψεις του κ. Αναστασιάδη στο Λονδίνο και του κ. Βενιζέλου στην Ουάσιγκτον.\nΤην Τρίτη, ο κ. Βενιζέλος θα προεδρεύσει στην διακυβερνητική διάσκεψη ΕΕ - Σερβίας για την έναρξη των ενταξιακών διαπραγματεύσεων και στη συνέχεια θα δώσει συνέντευξη τύπου στα διεθνή ΜΜΕ εκ μέρους της ΕΕ. Επίσης, την ίδια ημέρα θα ενημερώσει και τους Έλληνες ανταποκριτές στις Βρυξέλλες για όλα τα τρέχοντα θέματα.\nΤην ερχόμενη Πέμπτη, στη Θεσσαλονίκη, ο κ. Βενιζέλος, όπως και ο Χάνες Σβόμποντα, θα συμμετέχει σε μεγάλη εκδήλωση της ομάδας των ευρωπαίων σοσιαλιστών και δημοκρατών στο Ευρωπαϊκό Κοινοβούλιο για τη νέα σοσιαλιστική - προοδευτική πλατφόρμα για την Ευρώπη.\nΤην επόμενη Δευτέρα (27/1) υπό την προεδρία του κ. Βενιζέλου θα συνέλθει το Εθνικό Συμβούλιο Εξωτερικής Πολιτικής για ενημέρωση και συζήτηση σε όλο το φάσμα των θεμάτων εξωτερικής πολιτικής.


Δηλώσεις Κρητικού-Σάμιου μετά τον αποκλεισμό από τον ΑΟ Μυκόνου (vid) - Sportcyclades.gr\nΔηλώσεις Κρητικού-Σάμιου μετά τον αποκλεισμό από τον ΑΟ Μυκόνου (vid)\nΣάββατο, 06 Οκτωβρίου 2018 16:10\nΚοινές δηλώσεις παραχώρησε ο αμυντικός του Αστέρα Μαρμάρων, Νίκος Κρητικός και ο προπονητής της ομάδας, Χρήστος Σάμιος, μετά τη λήξη του αγώνα με τον ΑΟ Μυκόνου όπου οι Παριανοί ηττήθηκαν με 4-0.\nΑμφότεροι στάθηκαν στη διαφορά δυναμικότητας με τον πρώτο ουσιαστικά να τονίζει μετά το ματς τα εξής:\n''Σίγουρα έπαιξε ρόλο η διαφορά δυναμικότητας. Εμείς είμαστε μια ομάδα που συγκεντρώθηκε πριν από μερικές εβδομάδες, ενώ ο ΑΟ Μυκόνου ένα σύνολο με στόχο τον πρωταθλητισμό, με έμπειρους και ποιοτικούς παίκτες που χτίζεται εδώ και δυο μήνες. Εμείς έχουμε στόχο να χτίσουμε ομάδα και σίγουρα η διαφορά ήταν αυτή''.\nΜε τη σειρά του ο Χρήστος Σάμιος υπογράμμισε: ''Για εμάς ήταν ένα καλό τεστ απέναντι σε μια ομάδα που θα πρωταγωνιστήσει φέτος στο πρωτάθλημα. Ξέρει τι ζητάει ο ΑΟ Μυκόνου, ενώ, εμείς προσπαθούμε να δημιουργήσουμε μια ανταγωνιστική ομάδα όσο μπορούμε με παιδιά από την περιοχή. Πάντως σε γενικές γραμμές τα πήγαμε μια χαρά''.\nΠερισσότερα σε αυτή την κατηγορία: « Παπανικολάου: Θα μιλήσω στο τέλος που ο Πανναξιακός θα είναι στην Γ' Εθνική Κάλεσμα από Θύελλα Καμαρίου (photo) »\nΝέα «βόμβα» η Ηλιούπολη με τον Κρητικό (pic)


Ο Hewlett, o Packard, και η κληρονομιά τους\nΣτις 13 Ιανουαρίου 2001 απεβίωσε ο William Hewlett, συνιδρυτής με τον David Packard της Hewlett-Packard, του γνωστού γίγαντα ηλεκτρονικών προϊόντων. Οι δύο στενοί φίλοι και συνεργάτες θεωρούνται οι δημιουργοί του τεχνολογικού και οικονομικού θαύματος που σήμερα ξέρουμε ως Silicοn Valley. Ο θάνατος του Hewlett, μετά το θάνατο του Packard πριν μερικά χρόνια, σημαδεύει το τέλος της πρώτης γενιάς των πρωτοπόρων της υψηλής τεχνολογίας. Η επιρροή τους στη διαμόρφωση των εξελίξεων της ψηφιακής εποχής είναι τεράστια και πολυδιάστατη. Είναι σχεδόν αδύνατο να την συμπυκνώσουμε σε μερικές παραγράφους, αλλά ας δούμε μερικά σημαντικά στοιχεία της που ενδιαφέρουν από άποψη μάνατζμεντ.\nΟι δύο φίλοι γνωρίστηκαν κάπου γύρω στο 1930 ως φοιτητές στο πανεπιστήμιο Stanford της Καλιφόρνιας και παρέμειναν στενοί φίλοι και συνεργάτες για πάνω από 70 χρόνια. Αρχικά τους έφερε κοντά το ενδιαφέρον τους για ένα μάθημα ηλεκτρονικής και ο θαυμασμός τους για τον καθηγητή του, αλλά μετά την αποφοίτηση τους πήραν ξεχωριστούς δρόμους. Μερικά χρόνια αργότερα ο καθηγητής αυτός τους φέρνει σε επαφή και τους προτρέπει να αρχίσουν μια καινούργια επιχείρηση. Η επιχείρηση αυτή γεννήθηκε το 1939 στο θρυλικό πλέον γκαράζ του σπιτιού του Packard, που θεωρείται σήμερα κάτι ως ιερός τόπος στη Silicon Valley. Ο Hewlett, ως μηχανικός, σχεδίασε ένα ηλεκτρονικό όργανο μέτρησης για τον καθηγητή που έγινε και το πρώτο προϊόν της νέας εταιρίας. Σήμερα έχει σχεδόν 90.000 εργαζόμενους σε 120 χώρες.\nΓια να γίνει καλύτερα αντιληπτή η τεράστια επιρροή των δύο πρωτοπόρων αυτών στη Silicon Valley, πρέπει να σημειωθεί ότι το φυτώριο αυτό της υψηλής τεχνολογίας έχει δύο κουλτούρες: η μία είναι τεχνική και αντιπροσωπεύεται από μηχανικούς, συχνά εσωστρεφείς, που κλεισμένοι στα εργαστήρια τους προσπαθούν να εφεύρουν κάτι καινούργιο και που φιλοδοξούν σε κάποια αναγνώριση από τους συναδέλφους τους. Ο Hewlett ανήκει σε αυτήν την κατηγορία. Η άλλη κουλτούρα είναι επιχειρηματική και αντιπροσωπεύεται από επιχειρηματίες, πιο εξωστρεφείς, με οράματα για τεράστιες αγορές και πασίγνωστα προϊόντα. Ο Packard ανήκε στην κατηγορία αυτή και γι' αυτό ίσως ήταν φαινομενικά πιο γνωστός από τους δύο. Είναι προφανές όμως ότι ο συνδυασμός ήταν ιδανικός στην δημιουργία της ΗΡ και στην συνεχή επιτυχία της. Σήμερα δεν υπάρχει επιχείρηση στη Silicon Valley που να μην έχει τις καταβολές της άμεσα ή έμμεσα στην ΗΡ.\nΗ συμβολή του Hewlett είναι σημαντική και από μία άλλη άποψη. Δεν έπαψε ποτέ να είναι μηχανικός. Ακόμα και όταν σε μεγάλη ηλικία ήταν διευθύνων σύμβουλος της ΗΡ δεν δίσταζε να σηκώνει τα μανίκια του σε κάποιο εργαστήριο της ΗΡ για να συναρμολογήσει (πάντα επιτυχημένα) από μερικά ανταλλακτικά το τελευταίο προϊόν της ΗΡ. Πόσα μεγάλα αφεντικά σήμερα μπορούν να κάνουν κάτι τέτοιο; Αυτό βέβαια δεν ήταν ένδειξη κάποιου μονοδιάστατου μηχανικού χωρίς ενδιαφέροντα πέρα από το εργαστήριο του, αλλά έκφραση της αγάπης για την δουλειά του, της περηφάνιας του για τα προϊόντα του, της αφοσίωσης του στην υπεροχή τους. Η υπεροχή αυτή σε προϊόντα είναι δεύτερη φύση για την ΗΡ.\nΚαι οι δύο συνεταίροι από την αρχή συμπεριφέρθηκαν ως επιχειρηματίες με αυτό που σήμερα είναι γνωστό ως "ο τρόπος της ΗΡ" - Τhe HP Way. Ο Packard ήταν το μυαλό και ο Hewlett η ψυχή πίσω από τη νοοτροπία αυτή. Είναι ένας τρόπος μάνατζμεντ και εταιρικής συμπεριφοράς που μπορεί να συνοψιστεί με δύο λέξεις: εμπιστοσύνη και σεβασμός. Η φιλοσοφία των Hewlett και Packard βασιζόταν στην βαθιά πίστη τους ότι οι εργαζόμενοι μιας επιχείρησης θέλουν να κάνουν τη δουλειά τους σωστά και θα την κάνουν σωστά εφόσον η επιχείρηση τους δώσει τα κατάλληλα μέσα και δημιουργήσει τις κατάλληλες συνθήκες. Σήμερα αρκετές πεφωτισμένες επιχειρήσεις ισχυρίζονται κάτι τέτοιο, αλλά πριν 70 χρόνια δεν ήταν κάτι συνηθισμένο. Και ακόμα και σήμερα για πολλές επιχειρήσεις αυτά είναι ψιλά γράμματα. Βέβαια δεν είναι συμπτωματικό το ότι η φιλοσοφία αυτή μετανάστευσε επιτυχημένα και επανειλημμένα σε διάφορες χώρες του κόσμου όπου η ΗΡ δραστηριοποιείται. Η εμπιστοσύνη αυτή δεν περιορίζεται μόνο στους εργαζόμενους, αφορά επίσης τους πελάτες, τους προμηθευτές αλλά και τους ανταγωνιστές. Ήταν απόρροια της εμπιστοσύνης μεταξύ των δύο συνεταίρων που ποτέ δεν είχαν τσακωθεί κατά τη διάρκεια της πολύχρονης συνεργασίας τους. Μία άλλη πολύ σημαντική πλευρά του "τρόπου της ΗΡ" είναι η αναγνώριση ότι στον κλάδο των ηλεκτρονικών οι εξελίξεις είναι πάντα ταχύτατες και η επιβίωση μιας επιχείρησης η εξαρτάται από την δυνατότητα να καινοτομεί και να προσαρμόζεται συνεχώς. Οι συνθήκες που ευνοούν κάτι τέτοιο είναι κυρίως ομαδική δουλειά και προσπάθεια.\nΟι Hewlett και Packard δεν είναι επιδίωξαν απλώς την επιχειρηματική δραστηριότητα τους με τις αξίες αυτές αλλά τις έκαναν μέρος του επιχειρηματικού DNA της ΗΡ. Κάτι που ίσως είναι πολύ πολυτιμότερο από οποιεσδήποτε καινοτομίες ή οικονομικά αποτελέσματα που πέτυχαν. Γιατί πολύ πριν εμφανιστούν διάφορες θεωρίες και πρακτικές μάνατζμεντ οι δύο πρωτοπόροι αναγνώρισαν ότι όλα αυτά παρέρχονται αλλά ορισμένες ανθρώπινες αξίες στο επιχειρείν είναι μόνιμες και μπορούν να οδηγήσουν σε υλική και ηθική ικανοποίηση κάτω από οποιεσδήποτε συνθήκες.


INDUSTRY 24 MAR / Χρήστος Μπακατσέλος\nΣε μια συνέντευξή του ο CEO του Netflix μίλησε για το μέλλον της βιομηχανίας και ξεκαθάρισε την θέση του όσο αφορά τον τρόπο για την κυκλοφορία των ταινιών.\nΠριν λίγες μέρες ανακοινώθηκε πως για πρώτη φορά, μετά από έναν ολόκληρο χρόνο πανδημίας, οι συνδρομές σε πλατφόρμες streaming έφτασαν το 1.1 δισεκατομμύρια παγκοσμίως ενώ οι παγκόσμιες εισπράξεις στα ταμεία των κινηματογράφων άγγιξαν τα 42.5 δισεκατομμύρια δολάρια, μείωση που καταγράφεται του... βάθους του 72%.\nΜέσα σε αυτό το Netflix έχει καταφέρει να βρίσκεται για άλλη μια χρονιά στην κορυφή με πάνω από 200 εκατομμύρια συνδρομητές, κάτι που φυσικά δεν μοιάζει να μειώνεται στο μέλλον. Σε μια πρόσφατη συνέντευξή του ο CEO της πλατφόρμας, ο Τεντ Σαράντος, μίλησε για το μέλλον της κινηματογραφικής βιομηχανίας όσο αφορά τον τρόπο κυκλοφορίας των ταινιών.\nΓια τον Σαράντος η θέση του είναι ξεκάθαρη: στον κόσμο δεν τον νοιάζει που θα δει τις ταινίες, αρκεί το περιεχόμενο να είναι καλό. Αν θέλουν να τις δουν στο σινεμά έχει καλώς, αν θέλουν σε κάποια διαδικτυακή πλατφόρμα ακόμα καλύτερα. Και τα στούντιο πρέπει να προσαρμοστούν αναλόγως εάν θέλουν να δουν σύντομα κέρδη στο box office. «Πρέπει να ακολουθείς το κοινό σου. Και αν το κοινό αυτό δεν εμφανίζεται στις αίθουσες και κάθονται σπίτι του για να δουν ταινίες, πρέπει να προσαρμοστείς. Το να δει κάποιος ταινία στην αίθουσα μπορεί αυτό να γίνει ακόμα πιο σπάνιο. Είναι αρκετά δύσκολο να προβλέψουμε πως οι συμπεριφορές [του κοινού] θα είναι μετά την πανδημία. Απαιτείται η ανάπτυξη μιας μεγάλη οικονομική υποδομής για να υποστηρίξουμε τις αίθουσες, η οποία τελικά θα πρέπει να υποστηρίζεται από τους φανς και το κοινό», δήλωσε ο Σαράντος.\nΣύμφωνα με εκείνον τα στούντιο θα πρέπει να καταλάβουν ότι ο τρόπος με τον οποίο το κοινό βλέπει τις ταινίες αλλάζει και δεν μπορούν να σώσουν τις επιχείρηση των κινηματογραφικών κυκλοφοριών η οποία αυτή την στιγμή δέχεται πολλαπλά χτυπήματα. «Οταν οι επιχειρήσεις αλλάζουν, όταν η συμπεριφορά των καταναλωτών αλλάζει ριζικά, ο τρόπος πλοήγησής σε αυτά τα νερά είναι πολύ δύσκολος. Θα μπορούσατε να πούμε ότι τι να μη διαφοροποιήσουμε στην επιχειρηματική μας προσέγγιση μπορεί να είναι μια πρόκληση. Αλλά στην πραγματικότητα ήταν τόσο μεγάλη ευλογία που δεν χρειάστηκε να προσπαθήσουμε να σώσουμε μια επιχείρηση. Μόλις ο κύριος ρόλος σας είναι να προσπαθήσετε να σώσετε μια επιχείρηση, έχετε τελειώσει. Θυμηθείτε, πραγματοποιήσαμε τη μετάβαση από DVD σε streaming. Δεν ξοδέψαμε ποτέ ένα λεπτό προσπαθώντας να σώσουμε την επιχείρηση του DVD. Το μέλλον μας θα ήταν πάντα σε streaming και κάθε ενέργεια που ξοδεύαμε προσπαθώντας να σώσουμε τα DVD ήταν ενέργεια που δεν ξοδεύαμε προσπαθώντας να δημιουργήσουμε το streaming. To να βάλουμε πρώτα τους καταναλωτές ήταν η προτεραιότητά μας», συνέχισε λέγοντας ο Σαράντος.\n«Ο κόσμος θέλει απλά να δει καινούργιες ταινίες και δεν έχει πρόσβαση σε αυτές. Και οι περισσότεροι δεν έχουν καν κάποια κινηματογραφική αίθουσα στην γειτονιά τους», είπε ο Σαράντος. Και από ό,τι φαίνεται η συζήτηση για το «αίθουσα vs πλατφόρμες» καλά κρατεί, τα σινεμά σε Νέα Υόρκη και Λος Αντζελες ανοίγουν με πληρότητα 25% (κι αναλόγως τις εξελίξεις θα φτάσουν και στο 50%).\nΔιαβάστε ακόμα: «Η τέχνη μάς ζητά να συνειδητοποιούμε το ειδικό και το παγκόσμιο, την ίδια στιγμή.» Ο Στίβεν Σπίλμπεργκ πιστεύει στην επιστροφή στην αίθουσα\nΕπόμενο άρθρο: Μετά το οσκαρικό «Green Book», o Πίτερ Φαρέλι πάει για μπύρες με τον Ζακ Εφρον, τον Ράσελ Κρόου (και τον Μπιλ Μάρεϊ;)\nΠροηγούμενο άρθρο: Warner vs Disney: αίθουσα vs πλατφόρμες\nΤέρμα οι μοιρασιές στις συνδρομές του Netflix;


Pressing.news: Πρώτα βουλιάζουν αυτό που κυβερνούν και μετά μιλάνε στα πανεπιστήμια.\nΠρώτα βουλιάζουν αυτό που κυβερνούν και μετά μιλάνε στα πανεπιστήμια.\nΠοικίλα σχόλια, πολλά σε οργισμένο ύφος και υψηλό τόνο προκάλεσε μια ομιλία του Φραντσέσκο Σκετίνο - του κυβερνήτη του κρουαζιερόπλοιου Costa Concordia - στο πανεπιστήμιο Σαπιέντσα της Ρώμης, με θέμα το πώς πρέπει να αντιμετωπίζονται οι καταστάσεις εκτάκτου ανάγκης.\nΟ Σκετίνο κλήθηκε να πάρει τον λόγο επ' ευκαιρία της ολοκλήρωσης του κύκλου μαθημάτων για μάστερ εγκληματολογίας του μεγαλύτερου πανεπιστημίου της ιταλικής πρωτεύουσας.\nΟ πλοίαρχος είναι υπόδικος για τον θάνατο τριάντα τριών επιβατών του κρουαζιερόπλοιου, στο ναυάγιο που σημειώθηκε στις 11 Ιανουαρίου του 2012.\nΟι κατηγορίες που του απαγγέλθηκαν είναι εξ' αμελείας πολλαπλή ανθρωποκτονία, πρόκληση ναυαγίου και εγκατάλειψη πλοίου.\n«Η παρέμβασή μου ήταν τεχνικού, πρακτικού χαρακτήρα, λόγω και της μεγάλης μου εμπειρίας», είπε ο Σκετίνο.\nΗ Ιταλίδα υπουργός Παιδείας Στεφάνια Τζανίνι δήλωσε ότι την άφησε «άναυδη η πρωτοβουλία». Σύμφωνα με ιταλικά μέσα ενημέρωσης, την συμμετοχή του Σκετίνο επεδίωξαν οι ίδιοι οι συνήγοροι υπεράσπισής του: ήξεραν ότι στο μάθημα θα γινόταν αναφορά στην τραγωδία του Costa Concordia και ήθελαν να μπορέσει να εκφράσει την άποψή του και ο πελάτης τους.\n«Νιώθω οργή και αγανάκτηση. Δεν μπορώ να καταλάβω πώς ένας καθηγητής - ένας εκπρόσωπος του χώρου του πολιτισμού - μπορεί να καλεί στο μάθημά του έναν άνθρωπο σαν τον Φραντσέσκο Σκετίνο», δήλωσε ο Φραντσέσκο Βερούζιο, αρχιεισαγγελέας της πόλης Γκροσέτο, όπου διεξάγεται η δίκη για το ναυάγιο του Costa Concordia.\nΟ πρύτανης του πανεπιστημίου Σαπιέντσα Λουίτζι Φράτι ζήτησε από τον καθηγητή που έδωσε το αναγκαίο «πράσινο φως» για την ομιλία του Σκεττίνο, να δικαιολογήσει αναλυτικά την απόφασή του ενώπιον ειδικού πειθαρχικού συμβουλίου.\nΑναρτήθηκε από Pressing News On 6 Αυγ 2014


Αλλαγές στις μετακινήσεις εκτός νομού – Ποιες βεβαιώσεις γίνονται δεκτές | Κοσμοδρόμιο Αλλαγές στις μετακινήσεις εκτός νομού – Ποιες βεβαιώσεις γίνονται δεκτές – Κοσμοδρόμιο\nΑλλαγές στις μετακινήσεις εκτός νομού – Ποιες βεβαιώσεις γίνονται δεκτές\nΤι αναφέρει το ΦΕΚ και τι δήλωσε ο υφυπουργός Συντονισμού και Κυβερνητικού Έργου Άκης Σκέρτσος.\nΜε Κοινή Υπουργική Απόφαση (ΚΥΑ) προστέθηκαν κάποιες διευκρινίσεις για το πότε θα επιτρέπονται οι μετακινήσεις εκτός νομού την περίοδο του Πάσχα και έως τις 10 Μαΐου. Σύμφωνα με την ΚΥΑ επιτρέπεται η μετακίνηση εκτός νομού με την επίδειξη εγγράφου και από ιδιωτικά νοσοκομεία, αποκλειστικά ωστόσο για περιπτώσεις έκτακτης. Ενδεικτικά αναφέρεται η περίπτωση χημειοθεραπείας. Σχετικές διευκρινίσεις, έδωσε ο υφυπουργός Συντονισμού και Κυβερνητικού Έργου Άκης Σκέρτσος, μιλώντας στον ΣΚΑΪ, τονίζοντας ότι η υπερτοπική μετακίνηση επιτρέπεται όταν αφορά ιδιωτική δομή υγείας, όπως κλινική και νοσοκομείο. Ωστόσο παραμένει η απαγόρευση μετακίνησης εκτός νομού σε περίπτωση, που η βεβαίωση προέρχεται από ιδιώτη γιατρό.\n1) Στην περ. β) της παρ. 2 του άρθρου 1 της υπό στοιχεία Δ1α/ΓΠ.οικ.26044/22.4.2021 (Β’ 1678) κοινής υπουργικής απόφασης προστίθεται η δυνατότητα μετακίνησης προς ιδιωτική κλινική, αποκλειστικά σε περιπτώσεις έκτακτης και επείγουσας ανάγκης και η περ. β) διαμορφώνεται ως εξής:\n– β) Για λόγους υγείας, στην περίπτωση μετακίνησης\n– βα) προς δημόσια δομή υγείας,\n– ββ) αποκλειστικά σε περιπτώσεις έκτακτης και επείγουσας ανάγκης, προς ιδιωτική κλινική.\nΓια την πιστοποίηση των λόγων υγείας απαιτείται, πέραν της βεβαίωσης κίνησης της παρ. 5 του άρθρου 3 της ανωτέρω κοινής υπουργικής απόφασης, και έγγραφο της δομής υγείας, εκτός περιπτώσεων όπου αυτό δεν μπορεί να προσκομισθεί λόγω του επείγοντος χαρακτήρα της μετακίνησης.».\n2) Η παρούσα ισχύει από τη δημοσίευσή της έως και τη Δευτέρα, 10 Μαΐου 2021 και ώρα 6:00.\nΑλλαγή της ΚΥΑ για τις μετακινήσεις ασθενών ζητά η Ένωση Ελευθεροεπαγγελματιών Καρδιολόγων Ελλάδας\nΣτις εξαιρέσεις μετακίνησης εκτός νομού περιλαμβάνονται ακόμα οι μετακινήσεις για εργασία (όπως προβλεπόταν, με την σχετική βεβαίωση).\nΓια αυτοαπασχολούμενους και ελεύθερους επαγγελματίες, διευκρινίζεται πως στην υπεύθυνη δήλωση ή βεβαίωση πρέπει να αναφέρεται συγκεκριμένα ο λόγος μετακίνησης. Επίσης, ο συνολικός χρόνος δεν μπορεί να υπερβαίνει τις 48 ώρες. Επίσης, επιτρέπεται η μετακίνηση για λόγους υγείας, για μετακίνηση σε δημόσια δομή υγείας, με πιστοποίηση και έγγραφο της ίδιας της δομής, εκτός σε περιπτώσεις έκτακτης και επείγουσας ανάγκης.\nΕπιτρέπεται, η μετάβαση στον τόπο της μόνιμης κατοικίας, όπου απαιτείται η επίδειξη Βεβαίωσης Κατοικίας Ειδικής Χρήσης. Η σχετική βεβαίωση λαμβάνεται από τον ιστότοπο της ΑΑΔΕ ή αντίγραφο της δήλωσης φορολογίας εισοδήματος Ε1.\nΕπιτρέπεται ακόμα η μετάβαση εκτός νομού για κηδεία, με την υποχρέωση της επίδειξης, εκτός της σχετικής βεβαίωσης κίνησης ή SMS με κωδικό 5, της ληξιαρχικής πράξης θανάτου και της άδειας ταφής. Και σε αυτή την περίπτωση, ο συνολικός χρόνος μετακίνησης δεν πρέπει να ξεπερνά τις 48 ώρες.\nΕπιτρέπεται ακόμα η μετάβαση διαζευγμένων γονέων ή γονέων, που τελούν σε διάσταση που είναι αναγκαία για τη διασφάλιση της επικοινωνίας γονέων και τέκνων, σύμφωνα με τις κείμενες διατάξεις.\nΟ μετακινούμενος γονέας κατ’ εφαρμογή της παρούσας υποχρεούται να φέρει και να επιδεικνύει στα όργανα ελέγχου:\nΠαραμένει σε εφαρμογή η απαγόρευση μετακίνησης για συγκομιδή αγροτικών προϊόντων.\nΝέα φωτιά στην Πάτρα, εντολή για εκκένωση κατοικιών


Αρχισαν τα όργανα - Η Intel απορρίπτει patch για το Mir/XMir | Linux Insider\nΑρχισαν τα όργανα - Η Intel απορρίπτει patch για το Mir/XMir\nΑνώνυμος (χωρίς επαλήθευση) | Δευ, 09/09/2013 - 00:02 | 6' | 31\nΑσχημα μαντάτα για την Canonical και την αποδοχή του Mir, του νέου display server που θα κάνει ντεμπούτο στο Ubuntu 13.10. Πριν από λίγες μέρες, η Canonical υπέβαλε ένα patch στον driver για Intel GPUs, ώστε να υποστηρίζεται ο XMir. Αρχικά το patch έγινε δεκτό, όμως με εντολή της ίδιας της Intel, το patch απορρίφθηκε.\nΌπως έγραψε ο Chris Wilson, developer της Intel, "Δεν εγκρίνουμε ούτε υποστηρίζουμε την Canonical στο δρόμο που διάλεξε, και γι' αυτό δεν θα δεχτούμε τα XMir patches στο upstream [κώδικα του Intel driver]".\nH αφορμή για την ξαφνική απόρριψη του patch φέρεται πως είναι η "ανωριμότητα του Mir/XMir" μια και το Mir είναι ένα project που τώρα αναπτύσσεται, και όπως έχει παραδεχτεί ο Mark Shuttleworth το Ubuntu 13.10 θα είναι η πρώτη μεγάλη του δοκιμή.\nΠοιά είναι η πραγματική αιτία; Το γεγονός ότι η Intel έχει επενδύσει πάρα πολλά στον "ανταγωνιστή" του Mir, το Wayland ως πιθανό αντικαταστάτη του X server. Μάλιστα, η Intel πληρώνει πολλούς developers να δουλεύουν στο Wayland, μεταξύ των οποίων και ο Kristian Høgsberg, ο ιδρυτής του Wayland.\nΤι θα γίνει στο εξής; Απλά, αν η Canonical θέλει να προσθέσει υποστήριξη για το Mir/XMir στους Intel drivers, ενόψει του Ubuntu 13.10, θα πρέπει να συντηρεί η ίδια μια version με τα αναγκαία patches. Αυτό σημαίνει ότι και όποιες άλλες διανομές επιχειρήσουν να πάνε προς τη μεριά της Canonical (μέχρι στιγμής... καμία) και να υιοθετήσουν το Mir, θα έχουν προβλήματα με τους Intel drivers.\nΑντίστοιχα προβλήματα έχει η Canonical με τη συμβατότητα του Mir και με τους υπόλοιπους drivers. Ενόψει του Ubuntu 13.10, συντηρεί η ίδια patched εκδόσεις των open source drivers για nVidia και AMD κάρτες (δηλαδή xf86-video-nouveau και xf86-video-ati αντίστοιχα) ενώ ακόμα χειρότερα δείχνουν τα πράγματα με τους closed source drivers της AMD και της nVIDIA, που δεν έχουν καμία υποστήριξη για το Mir. Όπως έχει ανακοινωθεί πάντως, το Ubuntu 13.10 Saucy Salamander θα τρέχει XMir πάνω σε Mir display server, για τους ανοικτούς κώδικα drivers. Ενώ για τους κλειστού κώδικα drivers (AMD/nVidia) θα κάνει revert στον παλιό καλό X server.\nΔύσκολα τα πράγματα για την Canonical αφότου παράτησε το Wayland και πήρε το δικό της δρόμο. Εκτός από το πρόβλημα των drivers και του ανταγωνισμού με το Wayland, έχει να αντιμετωπίσει και τους εξοργισμένους... developers που καλούνται στα ξαφνικά να επιλέξουν Wayland ή Mir ή και τα δύο, αυξάνοντας τη δουλειά τους. Ήδη το Kubuntu "ψήφισε" Wayland ενώ από τα λεγόμενα του Martin Gräßlin (developer του KWin και του Kubuntu) φαίνεται δύσκολο να δούμε ποτέ το KDE να τρέχει στο Mir.\nΓια να δούμε που θα βγει αυτή η ιστορία, αν και ο Mark Shuttleworth φαίνεται σίγουρος ότι τα όποια προβλήματα απόδοσης θα λυθούν έγκαιρα. Είναι προφανές πάντως ότι η ιστορία Wayland vs Mir vs X.org έχει πολλά ψωμιά ακόμα. Ας ελπίσουμε ότι στο τέλος θα βρεθεί η χρυσή τομή ώστε όλοι να είναι ικανοποιημένοι, και κυρίως οι χρήστες να μην δουν εταιρείες όπως η Valve να κάνουν πίσω με την υποστήριξη του Linux στα games τους. Γιατί αυτό μπορεί να είναι μια ενδεχόμενη παράπλευρη απώλεια που δεν τη θέλει κανείς χρήστης Linux...\nHelix | Δευ, 09/09/2013 - 01:19\nΣτο δρόμο της απομόνωσης που διάλεξε ο Shuttleworth και η Canonical αποφάσεις σαν αυτή είναι μόνο η αρχή. Να δούμε ως πότε θα ξανά-εφευρίσκουν τον τροχό.\nfinrod | Δευ, 09/09/2013 - 10:57\nΗ Canonical δεν έχει άμεσο κέρδος από τους τελικούς home users, σε αντίθεση με τους κατασκευαστές GPU. Επιπλέον, δεν έχει γνώση των ενδότερων των καρτών γραφικών και έτσι της είναι δυσκολότερο και πολύ ακριβότερο να φτιάξει και να συντηρεί ποιοτικούς drivers για τους τρεις μεγάλες κατασκευαστές GPU. Αυτή η λύση, το να συντηρεί η ίδια δικούς της drivers είναι βιώσιμη μόνο ως προσωρινή, μέχρι να πειστούν οι κατασκευαστές να υποστηρίξουν επίσημα το Mir.\nΝομίζω ότι η Canonical τυγχάνει άδικης μεταχείρισης από τους κατασκευαστές. ΟΚ, δε συμφωνώ σε όλα όσα κάνει η Canonical, ούτε μου αρέσει το Ubuntu. Αλλά αποτελεί σοβαρό κρίκο στο οικοσύστημα του linux και το linux τη χρειάζεται ως έναν δυνατό παίκτη, κυρίως ως εμπορική διανομή για επιχειρήσεις.\nΓια τους κατασκευαστές δεν είναι τίποτα να συμβάλουν με τη συντήρηση ποιοτικών drivers για τον Mir. 1-2 προγραμματιστές απαιτούνται όλοι κι όλοι και το testing μπορούν να την κάνουν ενδεχομένως σε συνεργασία με την Canonical. Θέληση απαιτείται, όχι επενδύσεις. Ωστόσο, η Intel προτιμάει να κοντραριστεί μαζί της, παρά να συνεργαστεί για το καλό του linux.\nΗ πολυφωνία είναι από τα δομικά στοιχεία του ελεύθερου λογισμικού. Είναι προς όφελος όλων να επιβιώσει η Canonical αλλά και να πετύχει ο Mir, ως ένα project που έχει να δώσει φρέσκιες ιδέες και μία ώθηση του linux και σε άλλες συσκευές, πέραν των κλασσικών PCs. Οπότε, μη χαίρεστε που κινδυνεύει η Canonical να φάει τα μούτρα της. Πρέπει οι χρήστες του Ubuntu να τα κάνουν τσουρέκια της Intel και των υπολοίπων ώστε να αποφασίσουν, έστω και με μισή καρδιά, να υποστηρίξουν τελικά το Mir.\ndimitris (χωρίς επαλήθευση) | Δευ, 09/09/2013 - 13:00\nΣυμφωνώ 100%. Ειναι όντως προς όφελος όλων μας να πετύχει το Ubuntu, έστω κι αν διαφωνεί κανείς μαζί του. Το θέμα είναι αν όντως μπορεί να κάνει κάτι η κοινότητα για να πειστεί η Intel (αλλά και οι άλλοι upstream developers) να υποστηρίξουν και το Mir. Κι αυτό όχι τόσο γιατί έχουν διαφορετική ατζέντα, αλλά γιατί υπάρχουν και τεχνικοί λόγοι - διάβασε το link που έδωσα με τις σκέψεις του developer του KWin και θα καταλάβεις.\ndsyrmalis | Δευ, 09/09/2013 - 13:15\nΤα προβλήματα ξεκίνησαν όταν ο Shuttleworth άρχισε να θεωρεί το Ubuntu ως ένα νέο Mac OS X και τον εαυτό του ως τον νέο Steve Jobs.\nfinrod | Δευ, 09/09/2013 - 14:15\nΕντάξει, αυτά είναι χιλιοσυζητημένα και δε νομίζω ότι θα βρεις κάποιον να διαφωνεί. Αλλά όπως και να έχει, όσο και αν πρέπει να αλλάξει ακόμα περισσότερο στάση η Canonical, το πράγμα δεν αλλάζει. Το linux έχει όφελος από την επιβίωση της Canonical. Όχι ότι χωρίς αυτή θα καταρεύσει το σύμπαν, αλλά σίγουρα είναι καλύτερα να υπάρχουν τέτοιες εταιρίες. Τουλάχιστον όσο δεν υπάρχουν αντίστοιχα μεγάλες εταιρίες που να συμπεριφέρονται καλύτερα στο ελεύθερο λογισμικό.\ndsyrmalis | Δευ, 09/09/2013 - 15:25\nΝομίζω πως πλέον αρχίζει και γίνεται ζημιά. Όταν η Valve για παράδειγμα βγάζει τις εφαρμογές της με συμβατότητα μόνο με το Ubuntu, το οποίο κάνει τα δικά του, αρχίζουν τα προβλήματα. Μιλάμε για μια διανομή η οποία έχει ένα εντελώς δικό της διαχειριστή παραθύρων τον οποίο δεν έχουν υιοθετήσει ούτε καν οι διανομές που στηρίζονται στο Ubuntu. Και η κατάσταση συνεχίζεται με το Mir. Ίσως να μην είναι τυχαία και η αύξηση του μεριδίου των Win8 στην αγορά.\nHelix | Δευ, 09/09/2013 - 15:48\nΝα προσθέσω σ' αυτά που λέει ο Διονύσης και τις σκέψεις που κάναν για δικό τους διαχειριστή πακέτων, τις διαφημίσεις του Amazon κλπ.\nkonqoro | Δευ, 09/09/2013 - 18:01\nΠάντως έχουν ενδιαφέρον οι ισχυρισμοί του Aaron Seigo για την Canonical και τα παιχνιδια που παίζει, ρίξτε μια ματια: https://plus.google.com/118397397518576656139/posts/MNbEWLCBSK7 Ίσως τελικά να μην έχει καμιά σχεση με τεχνικούς λόγους, τότε η τάχα "πολυφωνια" δεν προσφερει κανενα οφελος, αλλα δημιουργεί προβληματα συμβατότητας και κατακερματισμού όχι μόνο για τη μερίδα χρηστών που χρησιμοποιούν ubuntu, αλλά και για όλους τους άλλους, αρα σιγουρα οχι κάτι το θετικό.\nΚαι επίσης δεν ειναι καθολου υποχρεωση ενος προγραμματιστη upstream να ενσωματώσει τις αλλαγές που κάνει ένας downstream συνεργάτης, όπως το ubuntu, και για την ακρίβεια η Canonical καιρό τώρα χρησιμοποιεί out-of-tree patches στην στοίβα γραφικών της για να περιορίσει δικά της προβλήματα - και έτσι δημιουργεί προβλήματα για τα άλλα γραφικά περιβάλλοντα που χρησιμοποιούν την ίδια στοίβα όπως το xfce και το kde.\ndimitris (χωρίς επαλήθευση) | Δευ, 09/09/2013 - 17:58\nΕδώ έχουμε μια περίπτωση όπου ο καθένας έχει τα δίκια του. Και όπως είπε κάποιος παραπάνω, αυτό δεν είναι κακό. Ετσι λειτουργεί το ελεύθερο λογισμικό εδώ και καιρό. Δεν πειράζει κανέναν που η Canonical τραβάει το δικό της δρόμο με το Ubuntu - αυτό άλλωστε φαινόταν και είχε επισημανθεί από καιρό (θυμηθείτε τι γράφαμε σε κάποια editorial...)\nΤο κακό είναι ότι αυτή η διαμάχη "ποιος φτιάχνει τον καλύτερο/σωστότερο αντικαταστάτη του X server" μπορεί να έχει παράπλευρες απώλειες: αφενός flaming μεταξύ pro-ubuntu και anti-ubuntu χρηστών και αφετέρου κάποιες εταιρείες μπορεί να χάσουν και την παραμικρή ελπίδα που είχαν ότι το Linux είναι καλή gaming πλατφόρμα...\nHelix | Δευ, 09/09/2013 - 18:11\nΔημήτρη αν σε ρώταγαν «Ubuntu ή Linux» τι θα διάλεγες; Μην σου φαίνεται παράξενο το ερώτημα γιατί το Ubuntu τα τελευταία 4 χρόνια κάνει ότι μπορεί για να αποξενωθεί από την υπόλοιπη linuxάδικη κοινότητα. Ήδη έχουμε περιπτώσεις προγραμμάτων που χωρίς το Unity δεν τρέχουν. Το θέμα δεν είναι να παίρνεις μόνο από την κοινότητα, αλλά και να προσφέρεις σ' αυτήν, ή ΤΟΥΛΑΧΙΣΤΟΝ να μην μπαίνεις εμπόδιο. Το Ubuntu πριν το 2010 αναγνωρίζω ότι έφερε αρκετό κόσμο στο Linux, όμως με την υπεροπτική στάση που κρατά εδώ και 3-4 χρόνια πιο πολύ κόσμο απομακρύνει από το Linux παρά ελκύει (και τονίζω Linux γενικότερα). Το Steem σαν gaming πλατφόρμα είναι βιώσιμη λύση και σε άλλες διανομές. Υπάρχουν εδώ και μήνες πακέτα και για άλλες διανομές, όπως το Arch.\nkonqoro | Δευ, 09/09/2013 - 18:13\nΛοιπόν πέρα από το θέμα με την άδεια CLA που δίνει έλεγχο στην Canonical του πηγαίου κώδικα που έχει γράψει κάποιος, δείτε εδώ: http://mjg59.dreamwidth.org/25376.html\nΟι προγραμματιστές του Mir δεν φαίνονται και πολύ ειδήμονες, έτσι; http://mjg59.dreamwidth.org/26254.html και http://mjg59.dreamwidth.org/27327.html Και επίσης σκεφτείτε ότι το Wayland αναπτύσσετε από βετεράνους του X με στόχο να προσφέρει ένα κοινό πρωτόκολλο ωστε όλοι οι διαχειριστές παραθύρων να είναι συμβατοί και να επωφεληθούν από αυτό, ενώ η Canonical στοχεύει για τη δικιά της inhouse λύση https://wiki.ubuntu.com/Mir/Spec.\ndsyrmalis | Δευ, 09/09/2013 - 19:47\nΤα Flame Wars δεν λένε κάτι και δεν προκαλούν ζημιά. Το ζήτημα είναι το δεύτερο που ανέφερε ο Δημήτρης: "κάποιες εταιρείες μπορεί να χάσουν και την παραμικρή ελπίδα που είχαν ότι το Linux είναι καλή gaming πλατφόρμα...". Και αυτό δεν αφορά μόνο εταιρείες gaming αλλά γενικά την εμπορική προώθηση του Linux ή ακόμα και τους απλούς χρήστες. Ούτε φυσικά κάθε εταιρεία για ένα λειτουργικό του 1,5% είναι υποχρεωμένη να κατασκευάζει και να συντηρεί-ελέγχει drivers για διαφορετικές διανομές, με διαφορετικούς πυρήνες και με Xorg ή Wayland ή Mir. Και για να το πω στα ίσα, η Canonical δεν πιστεύω πως έχει τις γνώσεις, τις υποδομές και την εμπειρία να κατασκευάσει σωστό Mir ή σοβαρό περιβάλλον εργασίας. Δεν είναι ούτε η Red Hat, ούτε η κοινότητα του Debian, ούτε οι προγραμματιστές του πυρήνα. Άλλο το να πάρεις τα πακέτα και τη δομή έτοιμα απο το Debian Unstable, να φτιάξεις έναν installer και λίγα απλά εργαλεία διαχείρισης και άλλο το να φτιάχνεις κρίσιμο λογισμικό from scratch. Επίσης, το να καταλήξει το Linux στο Desktop σαν κάτι σε στυλ Android το θεωρώ οπισθοδρόμηση γενικά για την πληροφορική.\ndimitris (χωρίς επαλήθευση) | Τρί, 09/10/2013 - 00:15\nΔημήτρη αν σε ρώταγαν «Ubuntu ή Linux» τι θα διάλεγες;\nΕσύ τι λες; Linux Inside λέγεται το μέρος εδώ οχι ubuntu inside :)\nΜην σου φαίνεται παράξενο το ερώτημα γιατί το Ubuntu τα τελευταία 4 χρόνια κάνει ότι μπορεί για να αποξενωθεί από την υπόλοιπη linuxάδικη κοινότητα.\nΕίμαι από τους πρώτους που το επισήμαναν αυτό - έχω γράψει σχετικά μέχρι και ολόκληρο editorial όπου εξηγούσα imho τους λόγους αυτής της διαφοροποίησης :)\nΉδη έχουμε περιπτώσεις προγραμμάτων που χωρίς το Unity δεν τρέχουν. Το θέμα δεν είναι να παίρνεις μόνο από την κοινότητα, αλλά και να προσφέρεις σ' αυτήν, ή ΤΟΥΛΑΧΙΣΤΟΝ να μην μπαίνεις εμπόδιο.\nΣυμφωνώ και με τις δύο προτάσεις. Όμως μαζί δεν ταιριάζουν. Δεν το βρίσκω κακό να τρέχει κάτι μόνο σε Unity (ή σε KDE) και σίγουρα το γεγονός ότι συμβαίνει αυτό δεν σημαίνει ότι η Canonical δεν προσφέρει στην κοινότητα.\nΤο Ubuntu πριν το 2010 αναγνωρίζω ότι έφερε αρκετό κόσμο στο Linux, όμως με την υπεροπτική στάση που κρατά εδώ και 3-4 χρόνια πιο πολύ κόσμο απομακρύνει από το Linux παρά ελκύει (και τονίζω Linux γενικότερα).\nΔεν ξέρω αν απομακρύνει κάποιον κόσμο. Ειδικά για τους νέους χρήστες, που δεν γνωρίζουν και δεν ασχολούνται με τα "οικογενειακά" μας, δεν βρίσκω το λόγο. Περισσότερο νομίζω ότι το Ubuntu έχει αρχίσει να απωθεί κάποιους παλιότερους χρήστες Linux.\nΤο Steem σαν gaming πλατφόρμα είναι βιώσιμη λύση και σε άλλες διανομές. Υπάρχουν εδώ και μήνες πακέτα και για άλλες διανομές, όπως το Arch.\nΝαι, αλλά... Καμία εταιρεία δεν μπορεί να κάνει maintain και να υποστηρίζει πολλές διανομές ταυτόχρονα.\ndimitris (χωρίς επαλήθευση) | Τρί, 09/10/2013 - 00:23\nΕπίσης, το να καταλήξει το Linux στο Desktop σαν κάτι σε στυλ Android το θεωρώ οπισθοδρόμηση γενικά για την πληροφορική.\nΕκεί πάμε όμως. Κακά τα ψέματα, από τη στιγμή που κάποια διανομή αποφασίζει να διαβεί τον Ρουβίκωνα και να κάνει κάτι for the masses, δηλαδή να έχει ξεχωριστά εργαλεία ανάπτυξης, ξεχωριστό περιβάλλον, και γενικά να ξεχωρίζει πραγματικά από τις υπόλοιπες διανομές (π.χ. ποιος απαγορεύει στο Ubuntu σε λίγο καιρό να έχει και δικά του πακέτα;) και όχι απλά να έχει ένα λίγο διαφορετικό installer και διαφορετικό wallpaper, τότε αυτόματα οδηγούμαστε σε ακόμα μεγαλύτερο κατακερματισμό.\ndimitris (χωρίς επαλήθευση) | Τρί, 09/10/2013 - 00:35\nΚαι για να λέμε του στραβού το δίκιο, γενεσιουργός αιτία όλων αυτών των κινήσεων της Canonical είναι το "Ubuntu for the masses", η δημιουργία δηλαδή ενός λειτουργικού που θα τρέχει σε desktops, laptops, smartphones, tablets και TV. Ε, αυτός ο στόχος αυτόματα αλλάζει το παιχνίδι και βάζει κάποιες προδιαγραφές που διαφέρουν από εκείνες που έχουν οι άλλες διανομές. Νομίζω ότι αυτός είναι και ο λόγος της επιλογής του Mir τελικά: ότι τεχνικά η Canonical θέλει να έχει έναν display server που να κάνει τη δουλειά αυτή σε κάθε είδος και μέγεθος οθόνης. Το λέει και ο Garett για το Mir: "It's intended to scale from mobile devices to the desktop".\nΗ δεύτερη αιτία είναι ότι πιθανώς η Canonical να θέλει να βρει έναν τρόπο να κλειδώσει στο Ubuntu οικοσύστημα όλα αυτά τα εργαλεία. Π.χ. να μην μπορει να χρησιμοποιήσει το Mint το Mir, αφού για κάθε contribution σε αυτό η κοινότητα του Mint θα πρέπει να παραχωρεί πολλά δικαιώματα στην Canonical.\nHelix | Τρί, 09/10/2013 - 01:42\nΠαλιότερα είχαν το σλόγκαν "Ubuntu: Linux for human beings", τότε δηλαδή που δεν είχαν καβαλήσει ακόμη το καλάμι. Εδώ και χρόνια αν ψάξεις στην επίσημη σελίδα τους θα δείς ότι η λέξη "Linux" δεν αναφέρεται πουθενά.\nkonqoro | Τρί, 09/10/2013 - 11:29\nΠιστεύω ότι το πρώτο είναι απλό επιχείρημα, εξάλλου το Wayland τρέχει ηδη σε κινητά τηλέφωνα. Δες το Sailfish OS της Φιλανδικής Jolla http://lwn.net/Articles/561463/ . Το θέμα είναι ότι ακόμα και αυτή εταιρία που παράγει ιδιόκτητο λογισμικό συνεργάστηκε για κάποια συστατικά των προϊόντων της με άλλες εταιρίες και κοινότητες και συνείσφερε το δικό της έργο. Με αυτό τον τρόπο η συνεισφορά της ωφελεί και τους χρήστες του ελεύθερου λογισμικού.\nΑπό την αλλη η Canonical χρησιμοποιεί πολύ τακτικές Marketing για να κερδίσει υποστηρικτές. Συνήθως δημοσιεύει καλοστημένες διαφημίσεις και άλλα επικοινωνιακά μέσα (ιστολογία, το Kickstarter;) για να προωθήσει τα προϊόντα της. Και ενω αυτό δεν ειναι καθόλου αρνητικό (οι περισσότερες εταιρίες θα χρησιμοποιούσαν τέτοια μέσα για την προώθηση των προϊόντων τους) . η Canonical πηγαίνει στα άκρα με τη στρατηγικη Marketing της αφού πολλές φορές παρουσιάζει προϊόντα που είτε δεν είναι λειτουργικά ή είναι σε πρώιμο στάδιο της ανάπτυξης τους. Τo demo του Ubuntu Edge για το Nexus δεν ήταν παρά ένα custom rom που έτρεχε μια εφαρμογή-mockup σε πλήρη οθόνη (οι developers του kde το είχαν παρατηρήσει, οι λιγότερο ξαγμενοι ουτε που το αντιλήφθηκαν), το Ubuntu TV μετά από λίγο καιρό εξαφανίστηκε σαν πρότζεκτ (είναι μόνο ένα πρόσθετο-lence για το ubuntu-desktop).\nΗ Canonical στρέφεται στη κοινότητα όταν χρειάζεται βοήθεια (πχ όταν είχε βγει το Unity μέσω ενός διαγωνισμού στο omg-ubuntu.com ζητούσε εθελοντές (-κορόιδα χκουχ-γκουχ) να φτιάξουν μικρά προβλήματα, ανάλογα τώρα με τα ubuntu-apps που ζητά βοήθεια για να κατασκευάσουν εθελοντές εφαρμογές για το Ubuntu), ενώ η προσφορά της ίδιας σε έργα ελεύθερου λογισμικού είναι περιορισμένη.\nΚαι αυτός είναι ο λόγος που οι προγραμματιστές άλλων έργων είναι τοσο ενοχλημένοι με την Canonical. Γιατί οι συντελεστές του xbmc να δουλεύουν χρόνια και ξαφνικά βγαίνει ο Mark με μια ημιτελή λύση και τη παρουσιάζει ως το μέλλον; Από την άλλη η κοινότητα KDE έχει τη δική της λύση για κάθε συσκευή (desktop, netbook, tablet και media center) http://netrunner-mag.com/?p=2705 και ο Mark βγαίνει και μιλάει για αυτό το "Ubuntu for the masses" που όπως την παρουσίαζε είναι καθαρά αντιγραφή όσων είχαν παρουσιάσει οι προγραμματιστές του kde https://plus.google.com/107555540696571114069/posts/a89LXhq3UDh http://notmart.org/blog/2012/06/artificial_boundaries/ (Φαίνεται όμως ότι αυτοί κατάφεραν τα ίδια και σε μεγαλύτερο βαθμό, χωρις Mir - το plasma-active ΔΟΥΛΕΥΕΙ ικανοποιητικά στο wetab που έχω και χρησιμοποιεί τον X-server)\nΚαι τέλος το Mir που εμφανίστηκε από το πουθενά, κανείς δεν γνώριζε για την ύπαρξη του, ενώ από τα αποθετήρια έβλεπες ότι δούλευαν μυστικά ήδη για δυο μήνες πάνω σε αυτό. Όταν λοιπόν μαθεύτηκε η σελίδα wiki δικαιολογούσε την ύπαρξη του σε ένα ασήμαντο τεχνικό λόγο που αμέσως διάψευσε ο ιδρυτής του Wayland. Τώρα η ίδια σελίδα είναι γεμάτη αερολογία και τη δηθεν φιλοσοφία του Ubuntu "για της μάζες".\nΙδιαίτερα η τελευταία της κίνηση έκανε τους περισσότερους προγραμματιστές να εκνευριστούν και για αυτό η Canonical αντιμετωπίζεται έτσι όταν αλληλεπιδρά με άλλα έργα. Γιατι πλεον όλοι γνωρίζουν ότι δεν μπορούν να συνεργαστούν μαζί της και να δείξουν εμπιστοσύνη σε μια εταιρία που έχει ιστορικό χειρότερο και από αυτό της Oracle, αφού μπορεί η δουλεία τους να τιναχτεί στον αέρα όπως αυτή του προγραμματιστή του Compiz http://www.phoronix.com/scan.php?page=news_item&px=MTMyMTc\nΠροσωπικά περιμένω να δω πότε θα καταλάβει ο Mark ότι υπάρχουν και όρια σε κάποια πράγματα και ότι η στρατηγική του δεν έχει φέρει και ικανοποιητικά αποτελέσματα, τα λόγια άλλωστε δεν μπορούν να αντικαταστήσουν την σκληρή δουλειά.\nlucinos | Τρί, 09/10/2013 - 12:11\nΗ καλύτερη στιγμή για το ubuntu ήταν το 10.10.\nΑπό το 2011 το πήρα απόφαση ότι πρέπει να τρέξουμε μακρυά από το ubuntu. Δοκίμασα Fedora, πήγα προς mint-debian μεριά και αυτή την βδομάδα τρέχω manjaro.\nΤο ubuntu είναι δυστυχώς η πλατφόρμα αναφοράς για την Steam αλλά τα καλά νέα είναι ότι παίζει σε πολλές διανομές και ιδιαιτέρως καλά θα έλεγα στο manjaro. επειδή είχα κοιτάξει λίγο πέρισι τις προσπάθειες τών προγραμματιστών τής Steam για το λίνουξ έδειξαν ειληκρινές ενδιαφέρον στο να μπορεί να τρέξει σε άλλες διανομές (όπως gentoo και arch) Δεν είναι απλώς «χάκεμα» τών κοινοτήτων ότι μπορεί και παίζει.\nέχοντας δοκιμάσει διάφορες διανομές κατέληξα ότι το καλύτερο είναι ίσως ένα dual boot debian (stable) με manjaro.\nκαι από γραφικά περιβάλλοντα αυτά που αξίζουν προσοχής είναι KDE, Xfce, Openbox, E17\n(για να το ξεκαθαρίσω unity=canonical=μπλιαχ, gnome-shell=brain damaged, mate και cinammon είναι η λάθος απάντηση στο λάθος που λέγεται gnome)\nανοικτά εγχειρήματα όπως το xbmc είναι επίσης πολύ σημαντικά. Όλα αυτά που κάνει η Canonical θα έπρεπε να μάς αφήνουν απλά αδιάφορους.\nη intel με κανένα τρόπο δεν εμποδίζει την canonical με την (μη) πράξη της. Απλά δεν την βοηθά. Δίνει όμως ανοικτό κώδικα που είναι προς όφελος όλων. (πράγμα που δυστυχώς δεν κάνει η nvidia)\nfinrod | Τρί, 09/10/2013 - 12:11\nΕιλικρινά δεν καταλαβαίνω. Ίσως επειδή δεν ασχολούμαι πλέον καθημερινά με το linux. Ίσως πάλι απλώς να έχω διαφορετική αντίληψη. Το θέμα είναι αν πιστεύουμε ή όχι ότι το linux χρειάζεται εμπορικές διανομές για τις επιχειρήσεις. Εγώ λέω ναι. Φυσικά, είναι απολύτως δεκτό να διαφωνεί κάποιος.\nΑν λοιπόν θέλουμε να έχουμε εμπορικές διανομές, τότε θα πρέπει να "υποστούμε" τις πρακτικές των επιχειρήσεων που θα δραστηριοποιηθούν σε αυτόν τον τομέα. ΟΚ, οι devs αν θέλουν μπορούν να γυρίσουν τις πλάτες στις εταιρίες που έχουν κακές πολιτικές. Αλλά αναρωτηθείτε λίγο πως θα μπορέσει μία εταιρία να "ξεχωρίσει" και να πείσει άλλες εταιρίες να αγοράσουν το λογισμικό και την υποστήριξή της, αν η ίδια δεν έχει τον έλεγχο του λογισμικού της. Δείτε τι όμορφα έχουν πέσει οι πωλήσεις της RedHat και πόσο ακριβά αναγκάζεται να πουλάει το RHEL λόγω των καλών πρακτικών της, που επέτρεψαν να υπάρχει το CentOS. Ναι, ωραίο το CentOS. Το χρησιμοποιώ κι εγώ, ακόμα και για εμπορικούς σκοπούς. Ξέρετε όμως πόσα χρήματα χάνει η RedHat από πιθανούς πελάτες;\nΗ RedHat μαγκιά της να θέλει να το υποστεί αυτό. Και την ευχαριστούμε θερμά για την καλή πολιτική της (σε γενικές γραμμές πάντα). Η Canonical όμως δε θέλει να το υποστεί αυτό. Που το κακό; Και γιατί πρέπει να την κατηγορήσω; Παραβιάζει κάποιο άρθρο της GPL; Αν όχι, που το κακό. Και αν ναι, ας της κάνουμε μήνυση. Η αγορά είναι ελεύθερη και είτε μας αρέσει είτε όχι (εμένα δε μου αρέσει) θα πρέπει να δούμε πως μπορεί το linux να συνεχίσει να αναπτύσσεται μέσα από μία τέτοια αγορά. Και εγώ δε βλέπω άλλο τρόπο επέκτασης στις επιχειρήσεις από την υποστήριξη από μία δυνατή εταιρία, όπως η RedHat ή η Canonical.\nΟπότε, αν δεν σας αρέσει η Canonical, μη χρησιμοποιείτε Ubuntu. Όπως κάνω κι εγώ άλλωστε που μου φαίνεται τρελή πατάτα ως διανομή. Επίσης, μην αναπτύσσετε λογισμικό για αυτή. Μη συμβάλλετε με κώδικα στα δικά της project. Αλλά να χαιρόμαστε στη σκέψη ότι θα πάει άπατη, νομίζω είναι υπερβολή και δε βοηθάει το ελεύθερο λογισμικό. Ως στάση δηλαδή νομίζω είναι λάθος. Το σωστό είναι να επισημαίνουμε τα λάθη και να γυρίζουμε την πλάτη σε κάποιον όσο δε συμμορφώνεται. Αλλά όχι να πιάνουμε το φτυάρι κι όποιον πάρει ο χάρος.\nlucinos | Τρί, 09/10/2013 - 12:41\n@finrod αυτό το σχήμα πώς ακριβώς είναι αποτυχία;\nγια να μην ξεχνόμαστε η red hat έχει κέρδη μεγαλύτερα από την apple (η microsoft και η canonical κάνουν ζημιές)\nη red hat πουλάει τεχνογνωσία και όνομα. Την ενδιαφέρουν οι μεγάλοι πελάτες. Με τούς μικρούς πελάτες δεν μπορεί να ασχοληθεί γιατί ο όποιος «συνεργάτης» απλά θα καταλάβει ότι αφού διαθέτει ο ίδιος την τεχνογνωσία δεν χρειάζεται την red hat. Οπότε το centos στην πραγματικότητα δεν τής τρώει πελάτες. Είναι μάλλον κράχτης.\nΤο fedora είναι φυσικά κοινοτικό εγχείρημα είναι είναι νομίζω από τα πολύ καλά παραδείγματα σωστής σχέσης κοινότητας-εταιρείας (ενώ η canonical είναι παράδειγμα προς αποφυγή)\nfinrod | Τρί, 09/10/2013 - 13:10\nΔεν είπα ότι αποτυγχάνει κάπου η RedHat. Είπα ότι αναγκάζεται να πουλάει ακριβά στους λίγους πελάτες της, γιατί οι "πολλοί" πάνε στο CentOS. Δηλαδή, ενδεχομένως να αναγκάζεται να κινηθεί διαφορετικά από ότι θα ήθελε. Φυσικά, το ότι τα καταφέρνει είναι προς τιμήν της και παράδειγμα προς μίμηση.\nΑυτό όμως δε σημαίνει κάτι για την Canonical. Η πίτα είναι ήδη μοιρασμένη και η Canonical ίσως θεωρεί ότι για να πάρει ένα ικανοποιητικό μερίδιο θα πρέπει να δώσει κάτι στο οποίο θα έχει περισσότερο έλεγχο. Για μένα, αυτό καθεαυτό δεν είναι κακό. Είναι μάλιστα μία από τις ομορφιές του ελεύθερου λογισμικού. Ο καθένας επιλέγει τα software build blocks που του ταιριάζουν. Γιατί θα πρέπει αυτό να το καταδικάσουμε;\nΚαι ξαναρωτάω. Η επιλογή του Mir αποτελεί παράβαση της GPL ή, έστω, κάποιας δεοντολογίας; Εμάς μας χαλάει που μία εταιρία έχει ένα όραμα να μπει το linux παντού και προσπαθεί, έστω και όχι επιτυχημένα ακόμα, να λανσάρει προϊόντα που θα τρέχουν Ubuntu;\nΕγώ στην κριτική βλέπω ατάκες του τύπου "Στην Canonical την έχουν δει κάπως", "Ο Shuttleworth έχει καβαλήσει το καλάμι", κλπ. Ας κάνει ότι θέλει ο άνθρωπας. Τι μας νοιάζει;;\ndsyrmalis | Τρί, 09/10/2013 - 14:57\nΣτα πολλά σωστά που ανέφεραν όλοι οι σχολιαστές να διευκρινήσω κάτι. Όταν λέω πως το Ubuntu πάει να μετατραπεί σε Android δεν εννοώ μόνο στο ότι μοιάζει σαν επιφάνεια εργασίας ή οτι κάνει για touchscreen ή κινητά. Εννοώ πως πάει να γίνει ένα λειτουργικό που θα βασίζεται στο Linux πυρήνα και πάνω θα έχει το δικό του λογισμικό, το οποίο μπορεί να είναι και κλειστό ή να δυσκολεύει τις άλλες διανομές να το υιοθετήσουν. Τέτοιου είδους λειτουργικά, ακόμα και αν δημοσιεύεται ο πηγαίος κώδικας, είναι απαράδεκτα και σε σχέση με την φιλοσοφία του ανοικτού λογισμικού όσο φυσικά και σαν ασφάλεια. Δεν αποκλείω το Ubuntu να κυκλοφορήσει μελλοντικά με τροποποιημένο πυρήνα που θα υποστηρίζει συγκεκριμένο υλικό. Η άποψη μου είναι πως πάει σιγά σιγά να γίνει κάτι σαν MacOS X, με κύριο στόχο όμως τις μικρότερες συσκευές. Ακόμα και να πετύχει εμπορικά κάτι τέτοιο δε με ενδιαφέρει και ούτε θα το θεωρήσω σαν επιτυχία του Linux. Γενικότερα επίσης επέλεξα το Linux επειδή με αφήνει να το τροποποιώ σε απίστευτο βαθμό και να έχω τον πλήρη έλεγχο του συστήματος μου. Δεν επιθυμώ να έχω ένα λειτουργικό που θα μου επιβάλλει το πως θα εργάζομαι ή να μου κρύβει το τερματικό. Αν γινόταν έτσι το Linux γενικώς την επόμενη μέρα θα πέρναγα σε BSD.\nfinrod | Τρί, 09/10/2013 - 15:37\nΑκριβώς. Μια χαρά τα λες. Ούτε εγώ θα επιθυμούσα κάτι τέτοιο. Είναι όμως τόσο υπέροχος ο κόσμος που ζούμε, που εκτός του Ubuntu υπάρχουν τόσες άλλες διανομές. Γιατί κολλάμε στο τι θα κάνει η Canonical λοιπόν; Και γιατί εσύ κι εγώ που δε θέλουμε να ακολουθήσουμε την πορεία της θα πρέπει να της ασκήσουμε κριτική. Αφού δε σε νοιάζει ως εταιρία, τι σκας για το τι θα κάνει; Άστη να βγάλει και τοστιέρα που θα τρέχει Ubuntu 64-bit με Mir. Σε υποχρεώνει κανείς να την αγοράσεις; Ή σου χαλάει την αισθητική περί linux; Ας βάλει και MS WinNT Kernel στη διανομή της. Πρόβλημά της. Αν το κοινό της γουστάρει, εμάς τι λόγος μας πέφτει. Εκτός βέβαια και αν καλάρεσε σε κάποιους το Ubuntu όπως ξεκίνησε και τώρα τους λείπει. Εγώ πάντως δεν είμαι από αυτούς. Debian works for me just fine! :)\nΩστόσο, όλη αυτή η συζήτηση ξεφεύγει από το αρχικό άρθρο. Το άρθρο απλά γράφει ότι η Canonical πιθανώς να αρχίζει να εγκλωβίζεται. Και αυτό, τουλάχιστον όπως είναι τώρα (και όχι όπως ΙΣΩΣ γίνει σε 5-10 χρόνια) θα αποτελέσει πλήγμα για το linux. Γιατί ο άλλος θα πει "Βλακεία _τα_ linux. Είχα _τα_ Ubuntu αλλά δε συνεργαζόταν με την κάρτα γραφικών μου που την πλήρωσα 200€". Και δεν θα το χρεώσει στην Canonical ("Ποιά είναι αυτή;" θα σου πει) αλλά _στα_ linux. Και τότε το userbase του linux θα φθίνει. Και τότε η HP θα πει "Χμμ... Γιατί να συνεχίζω να βγάζω drivers για linux. Αφού οι χρήστες είναι πλέον κάτω από το threshold του ενδιαφέροντός μου". Και... τσουπ! Εμείς θα πάψουμε να έχουμε επίσημους drivers για τα προϊόντα της HP. Και μετά της Dell, της IBM, της Canon, της Lexmark, κοκ. Και κάπως έτσι αντιλαμβάνεσαι γιατί τελικά θα ήταν καλύτερα να συνέχιζε να υπάρχει η Canonical, έστω και με τα μύρια κακά που κουβαλάει.\ndsyrmalis | Τρί, 09/10/2013 - 16:06\nΣκάω γιατί στη συνείδηση των αρχάριων αλλά και των εταιρειών έχει καθιερωθεί το Linux=Ubuntu ή "βάλε Ubuntu γιατί είναι η πιο φιλική διανομή". Το Linux =Ubuntu σημαίνει πως οι εταιρείες φροντίζουν να κάνουν τις εφαρμογές τους συμβατές πρώτα και κύρια ή και μόνο με το Ubuntu. Το σλόγκαν που παραμένει για την πιο φιλική διανομή έχω την εντύπωση πως προκαλεί τεράστια ζημιά αφού πολλοί χρήστες με το που δουν το Unity δεν θέλουν να ξανακούσουν για Linux. Πολλοί μάλιστα γνωστοί μου απλώς έφυγαν απο το Linux με την εμφάνιση του Unity. Ποτέ το Ubuntu δεν ήταν η αγαπημένη μου διανομή αλλά κατα το παρελθόν είχε κάνει σωστές κινήσεις. Φιλική εγκατάσταση, εύκολα πολυμέσα και Flash, εργαλεία ρυθμίσεων, LTS support, καλαίσθητο desktop, καλή κοινότητα και υποστήριξη κλπ.\ndimitris (χωρίς επαλήθευση) | Τρί, 09/10/2013 - 18:23\nΣυμφωνώ ουσιαστικά με τον finrod στη διαπίστωση του.\nΝομίζω ότι όλα όσα γράφτηκαν σε αυτό το thread είναι έγκυρα και το κάθε επιχείρημα έχει τη σημασία του, από τη σκοπιά που το βλέπει ο καθένας. Αλλος γιατί του αρέσει το Ubuntu και δέχεται το γεγονός ότι έφερε νέο κόσμο στο Linux, άλλος γιατί θεωρεί κάποιες κινήσεις φενάκη για τη περαιτέρω διάδοση του Linux, άλλος γιατί "βλέπει" ότι η Canonical κλειδώνει σταδιακά το "προϊόν" που λέγεται Ubuntu με αποτέλεσμα να μην λειτουργεί ως upstream κανενός, άλλος γιατί βλέπει κάποιο μαξιμαλισμό στα λεγόμενά του Shuttleworth (Ubuntu==Linux) κοκ.\nΤο ζήτημα είναι ότι, πέρα από τις ψύχραιμες παρατηρήσεις και την καλοπροαίρετη κριτική, όλη αυτή η ιστορία καταλήγει ή θα καταλήξει εύκολα σε\n- πόλεμο μεταξύ των fanboys (το ubuntu έχει δίκιο, όχι το Ubuntu έχει άδικο κλπ)\n- περαιτέρω κατακερματισμό του πράγματος που λέγεται "διανομές Linux" χωρίς λόγο.\nΚι αυτό είναι το λυπηρό.\nHelix | Τρί, 09/10/2013 - 19:21\nΠιο λυπηρό είναι νομίζω μια ολόκληρη κοινότητα linuxάδων να γίνεται έρμαιο μίας και μοναδικής διανομής (είτε αυτή λέγεται Ubuntu, είτε Fedora, είτε OpenSuSE, όποια κι αν είναι τελοσπάντων) για να δεί νά 'ρχεται καλύτερη υποστήριξη από εταιρείες σε τομείς όπως είναι το gaming. Και ακόμα πιο λυπηρό είναι να «πνίγεται» η πολυφωνία στην κοινότητα.\nkonqoro | Τρί, 09/10/2013 - 23:10\nΠάντως δεν θέλω να ενοχλήσω κανένα, αλλά είναι λίγο υποκριτικό να ακούς από ένα Debian user καθησυχαστικά σχόλια, όταν η διανομή του ίσως να μην επηρεαστεί και ποτέ από τις ηλιθιότητες της Canonical... Αλλά ως χρήστης Arch όταν βγει το Gnome Shell (ή Plasma ή E19) με υποστήριξη Wayland και η AMD έχει ιδιόκτητους οδηγούς που να δουλεύουν μόνο με Mir... ε τότε θα έχω πρόβλημα...\nzenwalk05 | Τρί, 09/10/2013 - 23:12\nUbuntu , Zorin OS 6.4 & 7 , Kubuntu 10.04.3 & 13.04 , Black Opal\nή Open Suse ( Gnome 3 & KDE4 ) ή Scientific Linux 6.4 , Mageia 3 , ROSA , PCLinuxOS\nή Slackel ( KDE4 & openbox ) , Exton Slack KDE4 ή Manjaro , Archbang , Bridge , Nosonja\nΟΛΑ ΕΙΝΑΙ ΤΟ ΙΔΙΟ ΚΑΛΟ ΛΕΙΤΟΥΡΓΙΚΟ LINUX , το καθένα με τις εφαρμογές &\nιδιαιτερότητές του. Μου αρέσουν όλα & τα συντηρώ εξίσου το ίδιο. Δεν μπορείς να είσαι λινουξάς\n''κολλημένος'' σε μία μόνο διανομή.\nHelix | Τρί, 09/10/2013 - 23:45\nΔεν ήξερα ότι το λινουξόμετρο ανεβάζει τιμές αναλόγως του πόσες διανομές έχει εγκαταστήσει κάποιος. Ευτυχώς που το επισήμανες δηλαδή να περάσω αύριο καμιά 100αριά.\nfinrod | Τετ, 09/11/2013 - 00:14\nΕντάξει, όχι και να χρησιμοποιούμε 15 διανομές ο καθένας. Άλλωστε, linux είναι. Αν έχεις απλώς δει 10-12 διανομές και έχεις εντρυφίσει σε 1-2 από αυτές, τότε έχεις μπει στο νόημα και σαφέστατα θεωρείσαι linuxάς. Στην τελική τι να πρωτομάθεις από τις ιδιαιτερότητες της κάθε μίας και με ποιό τρόπο θα σε βοηθήσει αυτή η γνώση; Εγώ που ασχολούμαι με Debian και, λιγότερο, με CentOS συχνά μπερδεύομαι. Και είμαι χρήστης linux από το 1998.\nkonqoro, δεν το βλέπω όπως λες. Στην τελική, γιατί το πάμε στα άκρα; Γράφεις ότι η AMD θα υποστηρίζει Mir στο Ubuntu και θα αφήσει από την απέξω το Wayland της διανομής που χρησιμοποιείς. Αυτό είναι ΠΟΛΥ τραβηγμένο, τη στιγμή που αυτή τη στιγμή συμβαίνει _ακριβώς_ το αντίθετο! Άλλωστε, ούτε εγώ ούτε κανείς άλλος λέει να αφήσουν οι vendors το Wayland και να στραφούν στο Mir. Αυτό που, τουλάχιστον, εγώ έγραψα είναι ότι οι vendors θα έπρεπε να υποστηρίζουν ΟΛΑ τα σοβαρά projects, συμπεριλβανομένου _και_ του Mir. Και, please, μην ανοίξουμε flame για το κατά πόσο σοβαρό είναι το Mir! Οπότε δεν κατανοώ από που εξάγονται τα σενάρια περί εγκατάληψης του Wayland και λοιπών projects χάριν του Mir, αφού κάθε άλλο παρά κάτι τέτοιο διαφαίνεται.\nΌλη η ιστορία είναι να δώσουν οι vendors τον αέρα στα projects να αναπτυχθούν χωρίς τεχνητά εμπόδια. Είτε μιλάμε για το Mir είτε αύριο μεθαύριο για ένα project κάποιου εξ ημών, να μην σκέφτονται μικρόψυχα αλλά να υποβοηθούν όσο μπορούν. Γιατί στην τελική, καθώς αυτοί έχουν 100% γνώση του hardware που κατασκευάζουν είναι οι καθήν αρμόδιοι και ειδικοί να γράψουν ποιοτικούς drivers. Αυτό υποστηρίζω επί της ουσίας και ειλικρινά δε βλέπω που είναι το κακό. Ούτε βλέπω λόγο να ανακυκλώνουμε την κουβέντα.\ndsyrmalis | Τετ, 09/11/2013 - 11:18\nΤο βασικότερο πρόβλημα είναι πως το Linux στο Desktop είναι ένα λειτουργικό του 1,5%. Οι περισσότερες μεγάλες εταιρείες που ασχολήθηκαν μαζί του (πχ Intel), ασχολήθηκαν λόγω της κυριαρχίας του στους servers. Οι εταιρείες απο την πλευρά τους έχουν ως σκοπό τη μεγιστοποίηση του κέρδους. Δεν μπορούν και δεν θέλουν να απασχολούν έξτρα προγραμματιστές για ένα λειτουργικό που δεν είναι και τόσο δημοφιλές. Πόσο μάλλον αν αυτό το 1,5% είναι διασπασμένο. Εδώ για τα Windows, όταν έβγαζαν καινούργιες συσκευές ακολουθούσαν πολλές την τακτική να βγάζουν drivers μόνο για τα Vista και τα Win7 αφήνοντας τους χρήστες των XP στα κρύα του λουτρού. Και μιλάμε για τα XP τα οποία έχουν ακόμα τεράστιο ποσοστό σε χρήστες. Εδώ λοιπόν υπάρχει κίνδυνος να απηυδήσουν και να σταματήσουν γενικώς να ασχολούνται ή να βγάζουν drivers ή εφαρμογές μόνο για αυτή τη διανομή που θεωρούν πως τους συμφέρει. Και το "συμφέρον" κάποιες φορές δεν εξαρτάται απο το τι είναι καλύτερο ή και δημοφιλέστερο αλλά και απο το μάρκετινγκ ή το ποιός τις πληρώνει.


COVID-19, κύηση και τοκετός: Τα νεότερα δεδομένα - COVID-19, kyisi kai toketos: ta neotera dedomena\nCOVID-19, κύηση και τοκετός: Τα νεότερα δεδομένα\n11:11 12/3/2021 - Πηγή: Huffington Post Greece\nΑπό τον Μάρτιο του 2020 μέχρι σήμερα στην Α′ Μαιευτική Γυναικολογική Κλινική του ΕΚΠΑ στο Νοσοκομείο Αλεξάνδρα αντιμετωπίστηκαν 55 κυήσεις από γυναίκες θετικές στον κορoνοϊό SARS-CoV-2. Οι καθηγητές της Κλινικής, Αλέξανδρος Ροδολάκης και Γιώργος Δασκαλάκης, η επίκουρη καθηγήτρια Μαριάννα Θεοδωρά και ο γιατρός Κωνσταντίνος Τασιάς σημειώνουν ότι το 82% των γυναικών ήταν ασυμπτωματικές, γεγονός που συμφωνεί με τα διεθνή δεδομένα, τα οποία αναφέρουν ότι τα 3/4 των εγκύων που μολύνονται από τον νέο κορονοϊό παραμένουν ασυμπτωματικές. Οκτώ έγκυες (15%) είχαν ήπια συμπτωματολογία, ενώ δύο γυναίκες (3%) ανέπτυξαν σοβαρή ή πολύ σοβαρή συμπτωματολογία. Αυτές οι ασθενείς αντιμετωπίστηκαν επιτυχώς σε συνεργασία με τη μονάδα COVID της Θεραπευτικής Κλινικής του ΕΚΠΑ και πλέον είναι σε σταθερά βελτιωμένη κατάσταση.\nΜέχρι σήμερα έχουν γεννήσει οι 48 από τις 55 γυναίκες. Είκοσι γυναίκες γέννησαν με φυσιολογικό τοκετό και 28 με καισαρική τομή. Η ένδειξη των καισαρικών ήταν κυρίως μαιευτικοί λόγοι, ενώ σε μία περίπτωση την καισαρική επέβαλε η ταχεία επιδείνωση της κατάστασης της μητέρας λόγω του κορονοϊού.\nΤα νεογνά, εφόσον δεν παρουσιάζουν κάποιο σύμπτωμα, πηγαίνουν στον θάλαμο με τις μητέρες τους. Ενθαρρύνεται ο μητρικός θηλασμός με μέτρα ατομικής προστασίας. Όλα τα νεογνά, κατά τον πρώτο έλεγχο, βρέθηκαν αρνητικά στον ιό SARS-CoV-2 και δεν παρουσίασαν καμία παθολογία.\nΣτις 9 Μαρτίου 2021 δημοσιεύτηκε στο περιοδικό «Nature» άρθρο σχετικά με τη λοίμωξη COVID-19 σε έγκυες γυναίκες. Τα δεδομένα που έχουν συλλεχθεί το τελευταίο έτος από ασθενείς με COVID-19 κατά τη διάρκεια της κύησης υποδεικνύουν αυξημένο κίνδυνο νοσηλείας και σοβαρής νόσησης συγκριτικά με γυναίκες ίδιας ηλικίας που δεν είναι έγκυες. Αυτά τα ποσοστά είναι ακόμη υψηλότερα σε εθνικές και φυλετικές μειονότητες. Είναι, άλλωστε, γνωστό πως οι αναπνευστικές εφεδρείες των εγκύων είναι περιορισμένες λόγω του κυήματος. Επιπλέον, εμφανίζουν μεγαλύτερη ευπάθεια στις αναπνευστικές λοιμώξεις (π.χ. γρίπη). Μετα-ανάλυση 77 μελετών ανέδειξε πως οι έγκυες αποτελούν ομάδα υψηλού κινδύνου για τη σοβαρή νόσηση από τον νέο κορονοϊο. Η συγκεκριμένη ανάλυση περιέλαβε 11.400 γυναίκες με υποψία ή επιβεβαιωμένη λοίμωξη COVID-19. Η πιθανότητα για εισαγωγή σε Μονάδα Εντατικής Θεραπείας ήταν 62% υψηλότερη συγκριτικά με γυναίκες ίδιας ηλικίας και η ανάγκη για μηχανικό αερισμό 88% υψηλότερη.\nΣτις 24 Φεβρουαρίου 2021 δημοσιεύτηκε στο επιστημονικό περιοδικό «Ultrasound in Obstetrics and Gynecology» ανάλυση από δεδομένα εγκύων με σύνδρομο αναπνευστικής δυσχέρειας που προκλήθηκαν από τον ιό SARS-CoV-2. Αυτή η ανάλυση ανέδειξε υψηλότερα ποσοστά πρόωρου τοκετού σε γυναίκες που νοσούν με τον ιό συγκριτικά με ιστορικά δεδομένα. Αναφορικά με τα ποσοστά νεογνικού θανάτου και θανάτου του κυήματος δεν φάνηκε να υπάρχουν σημαντικές διαφορές.\nΤα νεογνά από θετικές μητέρες συνήθως είναι αρνητικά στον κορονοϊό\nΤο ενθαρρυντικό είναι πως τα νεογνά, συνήθως, δεν νοσούν και είναι αρνητικά στον κορονοϊό όταν γεννιούνται από θετικές μητέρες. Δείγματα από τον πλακούντα, τον ομφάλιο λώρο και το αίμα υποδεικνύουν πως ο ιός σπάνια διαπερνά τον μητροπλακουντιακό φραγμό. Υπάρχουν ελάχιστα δεδομένα πως ο ιός μπορεί να συμβάλλει στην πρόωρη γήρανση του πλακούντα προκαλώντας γέννηση νεογνών με χαμηλό βάρος. Προσπάθεια γίνεται, επίσης, να καταγραφεί η ακριβής επίπτωση της νόσου σε έγκυες γυναίκες στην κοινότητα, αλλά και να εντοπιστεί εάν σε κάποιο τρίμηνο της εγκυμοσύνης ή κατά την περίοδο της λοχείας η συχνότητα είναι υψηλότερη.\nΤα νεότερα επιστημονικά δεδομένα για τη νόσο covid-19 στα νεογνά συνοψίζουν οι καθηγήτριες της Γ′ Παιδιατρικής Κλινικής του ΕΚΠΑ, Βάνα Παπαευαγγέλου και Δέσποινα Μπριάνα.\nΗ νόσος COVID-19 στα νεογνά ποικίλλει σημαντικά, από ασυμπτωματική φορεία έως κρίσιμη νόσο. Σύμφωνα με τα βιβλιογραφικά δεδομένα τα νεογνά πιο συχνά σε σύγκριση με τα βρέφη ηλικίας μεγαλύτερης του ενός μηνός εμφανίζουν σοβαρή λοίμωξη (12% έναντι 2%) ενώ έως και σε 20% των νεογνών μπορεί να είναι εντελώς ασυμπτωματικά. Μεταξύ συμπτωματικών νεογνών, η πιο συχνή κλινική εκδήλωση είναι η αναπνευστική δυσχέρεια (40%), ενώ περιγράφονται ακόμα πυρετός (32%) και δυσχέρεια στη σίτιση/γαστρεντερικά συμπτώματα (24%). Ευτυχώς η θνητότητα των νεογνών είναι εξαιρετικά χαμηλή. Η έκβαση της λοίμωξης COVID-19 στη νεογνική ηλικία είναι γενικά καλή, όμως τα νεογνά είναι πιο ευάλωτα σε σύγκριση με τα μεγαλύτερα βρέφη και παιδιά και γι′ αυτό χρήζουν στενής παρακολούθησης, τονίζουν οι δύο καθηγήτριες του ΕΚΠΑ.\nνεότερα, κυηση, νεότερα, τοκετος, εκπα, nature, Moderna, ελλαδα, αττικον, ομαδα διας, παγκόσμια ημέρα της γυναίκας 2012, εκπα, ιος, μητερα, νοσοκομειο αλεξανδρα, υγεια, αγωγη, αρθρο, αιμα, αλεξανδρα, γεγονος, γινεται, δασκαλακης, δερμα, δεσποινα, δικη, εγκυος, εκβαση, εμβρυο, εμβολια, ετος, ζωης, ιδιο, εικοσι, ηλικια, θεοδωρα, λοιμωξη, λογο, μαιευτηριο, ομαδα, οκτω, παιδια, παθολογια, περιβαλλον, πυρετος, συχνοτητα, τομη, συμπτωματα, κωνσταντινος, ωρες, δωματιο, εγκυες, γηρανση, χωρα, ιδιαιτερα, νοσοκομειο, οξεια, skin, θετικα, υγειας\nααλεσουντ, φψ μοτο, βαζα, μακιγιαζ, τουρτεσ\n«Βόμβα» από AstraZeneca: «Μαχαίρι» στις παραδόσεις εμβολίων προς την ΕΕ\nΆγριες Μέλισσες - spoiler: Δρόσω και Ασημίνα εναντίον Νικηφόρου\nΠασίγνωστη τραγουδίστρια δηλώνει: «Ο εθισμός στα ναρκωτικά μου έσωσε τη ζωή»\nΜε κορονοϊό ο δημοσιογράφος του ΣΚΑΪ Γιάννης Ντσούνος\nΣυγχαρητήρια και σε δημόσιους λειτουργούς του Βόλου!\nJonathan Galindo: Fake news ή πραγματική απειλή;\nΝέο φιάσκο ΕΛΑΣ με σύλληψη 22χρονου - Mετά τη διαπόμπευση... συγγνώμη από ΜΜΕ\nΔράμα: Κηδεία με 2.000 άτομα -Επί τόπου κλιμάκιο του ΕΟΔΥ\nΆνοιξε η πλατφόρμα για το δωρεάν τεστ για εργαζομένους σε επιχειρήσεις άνω των 20 ατόμων – Ποια η διαδικασία\nΑυτά τα ζώδια θα ευνοήσει πολύ η Νέα Σελήνη στους Ιχθύς\nΠαρίσι: Ντελιβεράς παρέδωσε το φαγητό και πήρε για φιλοδώρημα την γάτα\nΠώς οι ανθισμένες ροδακινιές της Ημαθίας έγιναν δημοφιλής προορισμός για γαμήλια φωτογράφιση\nΟλοι οι εν ζωή πρώην πρόεδροι των ΗΠΑ σε ένα βίντεο υπέρ του εμβολιασμού - εκτός από τον Τραμπ\n«Φάπες σε συμμαθητές που δηλώνουν μπατσοσχολές»\nΒίντεο: Πιγκουίνος ξεφεύγει από πεινασμένη όρκα πηδώντας σε φουσκωτό με τουρίστες\nΠάτρα: Rapid – Test στην πλατεία Υψηλών Αλωνιών (ΦΩΤΟ)\nΟι κινηματογράφοι στο Λος Άντζελες είναι ενδεχόμενο να λειτουργήσουν την επόμενη εβδομάδα\nΆγριες Μέλισσες : Έξαλλο το Twitter με τον Θέμελη – Το… αρσενικό παλαιάς κοπής και οι συγκρίσεις με τον Χαϊκάλη\nΗ Ελ Φάνινγκ θα υποδυθεί την Άλι ΜακΓκρόου στην ταινία «Francis and The Godfather»\nΜπανγκλαντές: Για πρώτη φορά μια τρανς γυναίκα παρουσιάστρια ειδήσεων


Ο Σύλλογος Επιστημόνων Μαιών-Μαιευτών Πάτρας σας προσκαλεί σε διήμερο εκδηλώσεων στο Αγρίνιο Αιτωλοακαρνανίας με θεματικές εκδηλώσεις και θεατρικά δρώμενα στις 12-13 Μαίου για τον εορτασμό της μητέρας και της συμβολικής μητέρας τη μαία.\nΘέμα των εκδηλώσεων του διημέρου:\n“Μαίες-Μητέρες-Οικογένεια Συνεργάτες για πάντα” “Καρκινος τραχήλου μήτρας, Μύθοι και Αλήθειες\nΠοια είναι η συμβολή της Πρωτοβάβμιας φροντίδα υγείας”\nΟ Μάιος μήνας της Ανοιξης και του εορτασμού της ζωής με πολλές σημειολογικές παγκόσμιες ημέρες ενσυναίσθησης όπως:\n5η Μαίου Εορτασμός της Παγκόσμιας Ημέρα της Μαίας\n14 Μαίου ο Εορτασμός της Παγκόσμιας ημέρα της μητέρας\nΟ Σύλλογος Επιστημόνων Μαιών-Μαιευτών Εφετείου Πατρών, στα πλαίσια των δραστηριοτήτων του, διοργανώνει εκδηλώσεις ενημέρωσης από επιστήμονες υγείας (μαίες, ιατρούς κ.α), ενεργώντας για το δημόσιο συμφέρον και την προαγωγή της υγείας των γυναικών και της οικογένειας. Η πρόληψη είναι μέσον προαγωγής της υγείας και ιδιαιτέρως η πρόληψη του καρκίνου του τραχήλου της μήτρας και η διατήρηση της αναπαραγωγικής ικανότητας των γυναικών και των ανδρών.\nΤο πρόγραμμα περιλαμβάνει επιστημονικές θεματικές εκδηλώσεις και θεατρικά δρώμενα. Η πόλη που επιλέγχθηκε για το 2017 είναι το Αγρίνιο.\nΣτο διήμερο αυτό θα γίνουν :\nΣτο Παπαστράτειο Μέγαρο θα δοθεί η παράσταση “Πάμε;” (κομεντί).\nΑνάμεσα στον μύθο και την πραγματικότητα. Μία ερωτική κωμωδία σε κείμενο και σκηνοθεσία του Αλμπέρτο Εσκανάζη, η οποία έρχεται να φωνάξει “ΠΑΜΕ” σε όλες τις γυναίκες που αξίζει να κοιτούν στα μάτια την πρόληψη και την έγκαιρη διάγνωση. Στην παράσταση συμμετέχουν οι ηθοποιοί Αλμπέρτο Εσκενάζη και Μαρία Βουδούρη.\nΤον επίλογο της παράστασης ολοκληρώνει με μία ομιλία γύρω από την Πρόληψη και Ενημέρωση η δημοσιογράφος και διευθύντρια Λόγου κ Τέχνης της UNESCO Πειραιώς & Νήσων Κλέλια Χαρίση, τονίζοντας έτσι την θερμή χειραψία ανάμεσα στην Επιστήμη και την Τέχνη, όταν μαζί πορεύονται πάνω στη σκηνή της ανθρώπινης Υγείας και Ύπαρξης ψιθυρίζοντας: “Κοίτα δυνατά στο φως… γίνε της Ψυχής Παλμός…”\nΣτην αίθουσα εκδηλώσεων της Τράπεζας της Ελλάδας θα γίνει παρουσίαση ομιλιών σε σχέση με τα θέματα πρόληψης της υγείας & την συμβολή των επαγγελματιών υγείας και της μαίας στο πλαίσιο της Εφαρμογής της Μεταρρύθμισης της ΠΦΥ.\nΧαιρετισμό θα απευθύνουν όλοι οι εκπρόσωποι των φορέων.\nΚύριος ομιλητής της εκδήλωσης θα είναι ο καθηγητής κυτταρολογίας και διευθυντής του εργαστηρίου διαγνωστικής κυτταρολογίας της Ιατρικής Σχολής ΕΚΠΑ, Π.Γ.Ν. “ΑΤΤΙΚΟΝ” κος Π. Καρακίτσος, με θέμα “Καρκίνος τραχήλου της μήτρας, Μύθοι και Αλήθειες” για τη πρόληψη του καρκίνου του τραχήλου της μήτρας με το τεστ ΠΑΠ.\nΗ σειρά των ομιλιλων θα ολοκληρωθεί με τον κο Α.Πουλιάκης, Διδάκτορα του Εθνικού και\n* (14:00 – 18:00)\nΣεμινάριο πιστοποίησης για μαίες\nΑρχές δεοντολογίας για τη διαδικασία λήψης του Τεστ ΠΑΠ.\nΤεχνικές λήψης του κολπικού και τραχηλικού επιχρίσματος συμβατικά σε αντικειμενοφόρο πλάκα(πλακάκι) και σε υγρή φάση.\nΑξιοπιστία και τρόποι μεταφοράς.\nΗλεκτρονική Βάση Δεδομένων.\nΣυλλόγος Επιστημόνων Μαιών -Μαιευτών Εφετείου Πατρών\nΕπιστημονικοι σύλλογοι λειτουργων υγείας (Ιατρικός, Οδοντιατρικός, Φαρμακευτικός)\nΑιτωλοακαρνανία Εθελοντική Ομάδα Μητρικού Θηλασμού – Μητρότητας\nΑιτωλοακαρνανία Μητέρες και Γυναίκες


Παγκύπρια Ανασκόπηση της Αγοράς Ακινήτων το 2020 - Andreas Christophorides & Associates - Εκτιμητές Ακινήτων\nΠαγκύπρια Ανασκόπηση της Αγοράς Ακινήτων το 2020\nΠλησιάζοντας το τέλος του 2020 είναι ενδιαφέρον να προβούμε σε μια ανασκόπηση της επίδοσης του κλάδου των ακινήτων, η οποία ομολογουμένως έχει επηρεαστεί σε σημαντικό βαθμό από το ξέσπασμα της πανδημίας του κορονοϊού (με όλα τα αρνητικά απότοκα στην πραγματική οικονομία) και την απότομη διακοπή του προγράμματος πολιτογράφησης.\nΑπό την αρχή του έτους μέχρι και τον Νοέμβριο για τον οποίο υπάρχουν διαθέσιμα στοιχεία, η κίνηση στην αγορά ακινήτων παρουσίασε σημαντική κάμψη, ιδιαίτερα κατά την περίοδο του lockdown (Απρίλιος – Μάιος) σε σχέση με την αντίστοιχη περσινή περίοδο.\nΩστόσο, κατά τους καλοκαιρινούς μήνες Ιουνίου και Ιουλίου η αγορά φαίνεται να ανέκαμψε, φτάνοντας σε επίπεδα παρόμοια με τους αντίστοιχους μήνες της περσινής χρονιάς και αντικατοπτρίζοντας εν μέρει\nτη θετική αντιμετώπιση της πανδημίας αρχικά,\nτον εποχικό χαρακτήρα της αγοράς,\nτην ανάπτυξη της οικονομίας κατά τα τρία προηγούμενα χρόνια και\nτην επιθυμία των Κυπρίων να επενδύσουν σε ακίνητα.\nΚατά την περίοδο Ιανουαρίου – Δεκεμβρίου 2020 καταγράφηκαν 11.246 συναλλαγές συνολικού ύψους €2.44 δις. Σε σχέση με την αντίστοιχη περσινή περίοδο, οι συναλλαγές φαίνεται να έτυχαν μείωσης περί του -18,3% σε όγκο και -22,7% σε αξία. Η μεγαλύτερη μείωση καταγράφηκε κατά την τριμηνία Μαρτίου – Μαΐου και ειδικότερα τον μήνα Απρίλιο όπου η έφτασε στο -80,5% σε όγκο και -79,7% σε αξία συναλλαγών. Παρόλες τις προσπάθειες ανάκαμψης τους μήνες που ακολούθησαν, οι συναλλαγές τόσο σε όγκο όσο και αξία παρέμειναν σε ελαφρώς μειωμένα επίπεδα σε σχέση με τα αντίστοιχα περσινά.\nΑριθμός πωλήσεων: Ιανουάριος – Νοέμβριος\nΑξία πωλήσεων 2020 : Ιανουάριος – Νοέμβριος\nΠηγή: Τμήμα Κτηματολογίου & Χωρομετρίας\nΕπεξεργασία από ACA Valuations\nΗ αγορά ακινήτων κυριαρχείται από τους Κύπριους αγοραστές, οι οποίοι αντιπροσωπεύουν το 81% των συνολικών πράξεων, κατά την περίοδο Ιανουαρίου-Νοεμβρίου 2020, ακολουθούμενοι από τους αγοραστές που προέρχονται από την ΕΕ με 12% και τους ξένους εκτός ΕΕ με 7%. Παρόλη τη γενική εικόνα της αγορά ακινήτων, όπου στην καλύτερη μπορεί να χαρακτηριστεί ως συγκρατημένη, ενδιαφέρον παρουσιάζει η συμπεριφορά των ξένων αγοραστών. Οι συναλλαγές από ξένους αγοραστές, παρουσίασε μια συνολική αύξηση ύψους 270,6% σε σχέση με την αντίστοιχη περσινή περίοδο. Συγκεκριμένα, κατά την περίοδο αναφοράς καταγράφηκαν 2.142 συναλλαγές σε σύγκριση με 578 την αντίστοιχη περσινή. Η μεγαλύτερη αύξηση προήρθε από τους Ευρωπαίους αγοραστές (292% ή 1.372 συναλλαγές) που αποτελούν το 64% των πωλήσεων σε ξένους, ενώ οι μη Ευρωπαίοι κατέγραψαν αύξηση ύψους 237,7% περίπου με συνολικά 770 συναλλαγές.\nΕθνικότητες αλλοδαπών αγοραστών\nΠροχωρώντας την ανάλυσή μας σε μεγαλύτερο βάθος, παραθέτουμε πιο κάτω τα κυριότερα στοιχεία ανά επαρχία για την περίοδο Ιανουαρίου – Νοεμβρίου 2020:\nΤα στοιχεία καταδεικνύουν πως η Λευκωσία είναι η επαρχία που επηρεάστηκε το λιγότερο από τους αρνητικούς εξωγενείς παράγοντες. Κατά την πιο πάνω περίοδο καταγράφηκαν συνολικά 3.518 συναλλαγές ύψους €739,2εκ. περίπου. Σε σχέση με την αντίστοιχη περσινή περίοδο, οι συναλλαγές φαίνεται να έτυχαν μείωσης -8,4% σε όγκο και -9,8% σε αξία. Η μεγαλύτερη μείωση καταγράφηκε κατά τον μήνα Απρίλιο όπου έφτασε το -85,4% σε όγκο και -74,4% σε αξία συναλλαγών. Η μεγάλη ανάκαμψη φαίνεται να πραγματοποιήθηκε τον Ιούλιο, όπου σε αξία ανήλθε στα 117,7% περίπου σε σχέση με την προηγούμενη χρονιά. Είναι σημαντικό να αναφερθεί πως, σε όγκο συναλλαγών, η τετραμηνία Αυγούστου – Νοεμβρίου είχε θετικό πρόσημο με 18% μέσο όρο αύξησης σε σχέση με την αντίστοιχη περσυνή περίοδο\nΠερισσότερο από κάθε άλλη επαρχία, η Λευκωσία κυριαρχείται από τους Κύπριους αγοραστές οι οποίοι αποτελούν το 88% του συνόλου των πωλήσεων. Ακολουθούν οι Ευρωπαίοι αγοραστές που αποτελούν το 10% και οι μη Ευρωπαίοι με το μικρότερο μερίδιο της τάξης του 2%. Οι συναλλαγές από ξένους αγοραστές στην επαρχία παρουσίασε αύξηση ύψους 616,7% σε σχέση με την αντίστοιχη περσινή περίοδο. Οι Ευρωπαίοι αγοραστές κατέγραψαν τη μεγαλύτερη αύξηση με ποσοστό 726,5% και οι μη Ευρωπαίοι 325%.\nΗ Επαρχία Λεμεσού φαίνεται να έχει επηρεαστεί ιδιαίτερα από την υποχώρηση του τομέα μιας και η μείωση σε όγκο συναλλαγών ανήλθε στο -21,2% σε όγκο συναλλαγών και -27,7% σε αξία συγκριτικά με την περσινή περίοδο. Πέραν των δύο πρώτων μηνών, η μείωση στον όγκο συναλλαγών ήταν καθολική με την μεγαλύτερη, -80,5%, να καταγράφεται τον μήνα Απρίλιο. Η ετήσια αύξηση που καταγράφηκε στην αξία συναλλαγών κατά τους μήνες Ιούλιο και Αύγουστο, με 26,3% και 36,2% αντίστοιχα, δεν φάνηκε ικανή να συγκρατήσει την υποχώρηση.\nΗ Λεμεσός αποτελεί ελκυστικό προορισμό για τους ξένους αγοραστές οι οποίοι κατά την περίοδο Ιανουαρίου – Νοεμβρίου 2020 ευθύνονται για το 17% των συνολικών αγορών. Αξιοσημείωτο είναι το γεγονός πως η ετήσια αύξηση στις πωλήσεις ακινήτων σε ξένους αγοραστές έφτασε το 307% περίπου σε σύνολο 513 πράξεων έναντι 126 την αντίστοιχη περσινή περίοδο. Σημειώνεται πως οι πωλήσεις που αφορούν Ευρωπαίους αγοραστές και μη Ευρωπαίους είναι μοιρασμένες στο 50%.\nΚατά την περίοδο αυτή, η μείωση στον όγκο συναλλαγών ανήλθε συνολικά σε -22,6% και η αξία σε -22,5% σε σχέση με την αντίστοιχη περσυνή περίοδο. Ο Απρίλιος ήταν ο μήνας που κατέγραψε τη μεγαλύτερη μείωση με -76,1% σε όγκο και -72,2% σε αξία. Παρόλη την αυξητική τάση των επόμενων μηνών μέχρι και τον Νοέμβριο, μόνο παροδικά οι πωλήσεις κατάφεραν να ξεπεράσουν τις αντίστοιχες περσινές και παρέμειναν αρνητικές. Ιδιαίτερη περίπτωση αποτελεί ο μήνας Ιούλιος όπου, παρόλο που ο όγκος συναλλαγών ήταν μειωμένος κατά -8,3%, οι αξία των συναλλαγών κατέγραψε αύξηση 48%.\nΑκολουθώντας την τάση των αμέσως προηγούμενων χρόνων, η Λάρνακα αποτέλεσε και για το 2020 ελκυστικό προορισμό για τους ξένους αγοραστές που αποτέλεσαν το 22% του συνόλου των αγορών κατά την περίοδο Ιανουαρίου – Σεπτεμβρίου. Το ενδιαφέρον των ξένων κατά την περίοδο αυτή ήταν κατά πολύ αυξημένο σε σχέση με την αντίστοιχη περσυνή περίοδο. Συγκεκριμένα καταγράφετε αύξηση κατά 523,5% (384,6% στους Ευρωπαίους και 975% στους μη Ευρωπαίους αγοραστές) με συνολικά 424 συναλλαγές. Οι Ευρωπαίοι αγοραστές αποτελούν το 59% με 252 συναλλαγές, και οι μη Ευρωπαίοι το 41% με 172 συναλλαγές.\nΚατά την εξεταζόμενη περίοδο, η μείωση στον όγκο συναλλαγών στην επαρχία Αμμοχώστου ήταν της τάξεως του -50,4% (μεγαλύτερη μείωση σε σχέση με όλες τις επαρχίες) και η αξία σε -19,1% σε σχέση με την αντίστοιχη περσυνή. Το 2020 ξεκίνησε καταγράφοντας αύξηση στον όγκο συναλλαγών σε σχέση με τη περσινή περίοδο της τάξης του 30% και 15,7% για τους μήνες Ιανουάριο και Φεβρουάριο. Παρόλα αυτά, η αξία των συναλλαγών τους μήνες αυτούς ήταν ελαφρώς μειωμένη στο -1,35% και -21,47% αντίστοιχα. Για άλλη μια φορά, ο Απρίλιος κατέγραψε τις μεγαλύτερες ετήσιες μειώσεις με τον όγκο να μειώνεται κατά -87,3% και την αξία συναλλαγών κατά -95,5%. Η ετήσια αύξηση που καταγράφηκε την τριμηνία Ιουλίου-Σεπτεμβρίου (45,4% κατά μέσω όρο) ήταν ικανή μόνο να συγκρατήσει τη συνολική μείωση της περιόδου.\nΌσον αφορά το ενδιαφέρον των ξένων αγοραστών, η επαρχία Αμμοχώστου παρουσιάζει, ποσοστιαία, παρόμοια εικόνα με αυτή των υπόλοιπων παράλιων επαρχιών. Συγκεκριμένα, οι ξένοι αγοραστές αντιπροσωπεύουν περίπου το 18% με συνολικά 144 πράξεις με το ενδιαφέρον τους να παρουσιάζει αύξηση κατά 453,8% σε σχέση με την αντίστοιχη περσινή περίοδο. Με συνολικά 125 αγορές, οι ευρωπαίοι αγοραστές αποτελούν το 87% ενώ οι μη ευρωπαίοι το υπόλοιπο 13% με 19 αγορές.\nΚατά την περίοδο αναφοράς καταγράφηκαν συνολικά 1.998 συναλλαγές ύψους €423,6 εκ. Σε σχέση με την αντίστοιχη περσινή περίοδο, οι συναλλαγές καταγράφονται μειωμένες κατά -27,5% σε όγκο και -32,5% σε αξία. Καθολική ήταν η μείωση των συναλλαγών σε όγκο και αξία την περίοδο αυτή, ειδικότερα το μήνα Απρίλιο όπου η μείωση έφτασε το -76% σε όγκο και -83,9% σε αξία.\nΤο 76% των συνολικών αγοραπωλησιών στην επαρχία Πάφου έγινε από Κύπριους, το 16% από Ευρωπαίους πολίτες και το 8% από μη Ευρωπαίους. Αυτή η αντιπροσώπευση των ξένων αγοραστών αποτελεί την μεγαλύτερη σε όλη την Κύπρο. Σε σχέση με την ίδια περίοδο το 2019, οι συνολικές αγορές από ξένους στην επαρχία Πάφου αυξήθηκαν κατά 175% με 803 συναλλαγές έναντι 292 την περσινή περίοδο.\nΗ μεγαλύτερη αύξηση προέρχεται από τους μη Ευρωπαίους αγοραστές (177,6%), ενώ οι Ευρωπαίοι αγοραστές κατέγραψαν αύξηση ύψους 173,7%. Με αυτά τα δεδομένα, οι Ευρωπαίοι αγοραστές αποτελούν το 66% των συνολικών αγορών από ξένους και οι μη ευρωπαίοι το 34%.\n#cyprus real estate market#ανασκόπιση#κυπριακή αγορά ακινήτων


Ιράκ: Νέο έγκλημα κατά του πολιτισμού των τζιχαντιστών στη Χάτρα\nYou are at:Home » Πολιτισμός » Ιράκ: Νέο έγκλημα κατά του πολιτισμού των τζιχαντιστών στη Χάτρα\nBy Βασίλης Φουρτούνης on 7 Μαρτίου, 2015 Πολιτισμός\nΤο βάρβαρο έργο της καταστροφής μνημείων παγκόσμιας πολιτιστικής κληρονομιάς συνεχίζουν οι τζιχαντιστές στο Ιράκ.\nΑυτήν την φορά στο στόχαστρο των εξτρεμιστών μπήκε η αρχαία πόλη Χάτρα.\nΣύμφωνα με πληροφορίες, οι τζιχαντιστές χρησιμοποίησαν εκσκαφείς, εκρηκτικά και ότι άλλο μέσο διέθεταν για να ισοπεδώσουν τα μνημεία. Τα μέλη της οργάνωσης «Ισλαμικό Κράτος» πάντως, φρόντισαν ν’ αρπάξουν όποιο πολύτιμο αντικείμενο φυλασσόταν εκεί.\nΤην προηγούμενη εβδομάδα είχαν ισοπεδώσει την ιστορική πόλη Νιμρούντ.\n«Ήλπιζα ότι οι δυνάμεις των ΗΠΑ ή του διεθνούς συνασπισμού θα προστάτευαν τη Νιμρούντ και τη Χάτρα ή τουλάχιστον θα έκαναν κάτι για να αποτρέψουν την καταστροφή. Όπως φαίνεται όμως, η πολιτιστική κληρονομιά δεν είναι ψηλά στην ιεραρχία των προτεραιοτήτων τους», ανέφερε η καθηγήτρια αρχαιολογίας Σούζαν Μποτ.\nΝωρίτερα είχαν καταστρέψει τους αρχαιολογικούς θησαυρούς στο μουσείο της Μουσούλης αλλά και την περίφημη βιβλιοθήκη της πόλης με περισσότερους από 8.000 παπύρους και σπάνια χειρόγραφα.\nΗ αρχαία πόλη Χάτρα


Πρώην παίκτρια του MasterChef εξομολογείται: «Έχω χάσει επτά κιλά επειδή έκανα δύο πλαστικές στη μύτη μου»| Fay's book\nMasterChef: Δείτε τι ποσοστά τηλεθέασης σημείωσε η πρεμιέρα απέναντι στα άλλα προγράμματα\nMasterChef: Ο μαγειρικός διαγωνισμός επιστρέφει -Όσα θα δούμε στον νέο κύκλο\nΠρώην παίκτρια του MasterChef εξομολογείται: «Έχω χάσει επτά κιλά επειδή έκανα δύο πλαστικές στη μύτη μου»\nΣτην κάμερα του Happy Day μίλησε σήμερα το πρωί (6/12) η Ασημίνα Ουστάλλι!\nΗ πρώην παίκτρια του MasterChef αποκάλυψε -μέσα σ’ όλα- την περιπέτεια που βιώνει με την υγεία της από τότε που υπεβλήθη σε πλαστική επέμβαση στη μύτη.\n«Έχω χάσει τουλάχιστον επτά κιλά, έχω αδυνατίσει αρκετά, γιατί δούλευα πολύ αλλά και γιατί έκανα δύο επεμβάσεις στη μύτη λόγω διαφράγματος. Δεν ντρέπομαι να το λέω! Το έκανα δύο φορές, δεν πέτυχε και με ταλαιπώρησε πάρα πολύ όλο αυτό», εξομολογήθηκε αρχικά η Ασημίνα Ουστάλλι.\nΣτη συνέχεια πρόσθεσε ότι «το πρώτο χειρουργείο το έκανα τον Νοέμβριο, όταν είχαμε κλείσει για lockdown. Δεν πέτυχε ούτε η πλαστική. Δεν μπορούσα να αναπνεύσω, ειδικά από το ένα ρουθούνι και αυτό με ζόριζε. Μπήκα ξανά μετά από τρεις μήνες για να ξανακάνω το χειρουργείο, ενώ κανονικά είναι λάθος, όπως λένε οι γιατροί. Πρέπει να περάσει ένας χρόνος για να ξανακάνεις το χειρουργείο. Όμως, ήμουν σε χειρότερη κατάσταση από πριν. Φαίνεται κιόλας από τον τρόπο που μιλάω, ζορίζομαι».\n«Δεν πέτυχε ούτε το χειρουργείο στο διάφραγμα, ούτε η πλαστική στη μύτη, αλλά δεν με νοιάζει. Θέλω απλά να βρω την υγειά μου. Το περασμένο καλοκαίρι μου δημιουργήθηκε πρόβλημα, δεν μπορούσα να αναπνεύσω, πήγα σε παθολόγο και μου είπε ότι έχω φύσημα στον πνεύμονα, κάτι το οποίο δεν είχα πριν. Πήρα τρίμηνη κορτιζόνη. Νιώθω μόνιμα ένα πλάκωμα, δεν κοιμάμαι καλά το βράδυ, παίρνω συνέχεια χάπια και αγωγές. Επίσης, με πιάνουν κρίσεις πανικού. Δεν ξέρω αν φαίνεται στην κάμερα, αλλά έχω λακουβάκια», κατέληξε η Ασημίνα Ουστάλλι.\nMasterChef: Δείτε τι: ποσοστά τηλεθέασης σημείωσε η πρεμιέρα απέναντι στα άλλα προγράμματα\nΣωτήρης Κοντιζάς: Αγνώριστος: πριν από 13 χρόνια με μακριά μαλλιά\nMasterChef: Ο μαγειρικός: διαγωνισμός επιστρέφει -Όσα θα δούμε στον νέο κύκλο\nMasterchefMasterChef Ασημίνα ΟυστάλλιΑσημίνα Ουστάλλι πλαστική στη μύτηΑσημίνα Ουστάλλι συνέντευξη\nΠρώην παίκτης του MasterChef αποχωρεί από τις κουζίνες μετά από 12 χρόνια\nΗλίας Μαμαλάκης: Ο λόγος που δεν τον είδαμε ποτέ καλεσμένο στο MasterChef


Τσαβούσογλου: Θα κάνουμε γεωτρήσεις μαζί με το ψευδοκράτος\nΓεωτρήσεις της Τουρκίας μαζί με το ψευδοκράτος προανήγγειλε από τα κατεχόμενα ο Μέβλουτ Τσαβούσογλου.\nΑπό δω και μπρος θα υπάρξουν άλλες διαδικασίες στην Κύπρο, δήλωσε ο Τούρκος Υπουργός Εξωτερικών κατηγορώντας την Κυπριακή Δημοκρατία και την Ελλάδα ότι ενώ γίνονταν διαπραγματεύσεις στο Κραν Μοντάνα «έκαναν μονομερές βήμα» με τη γεώτρηση δείχνοντας την πραγματική τους πρόθεση.\nΟ Τούρκος Υπουργός προέβη στις δηλώσεις αυτές σε συνέντευξη Τύπου πριν αναχωρήσει από την Άγκυρα για τα κατεχόμενα.\nΣε ερώτηση για τη γεώτρηση, δήλωσε ότι «δεν είναι σωστό η ελληνοκυπριακή διοίκηση να κάνει μονομερή βήματα. Επειδή για τα αποθέματα στα περίχωρα της Κύπρου έχει δικαιώματα και ο τουρκοκυπριακός «λαός». Ενώ στο Κραν Μοντάνα διεξάγονταν διαπραγματεύσεις κάνοντας τέτοιο βήμα ο «ελληνοκυπριακός τομέας» και η Ελλάδα έδειξαν την πραγματική τους πρόθεση», είπε και συνέχισε:\n«Το σχέδιό τους είναι να παρατείνουν τη διαδικασία και να την αναβάλουν. Απέναντι σε αυτό το βήμα που έκαναν μονομερώς η Τουρκία και η «Τουρκική Δημοκρατία Βόρειας Κύπρου» δεν θα μείνουν αμέτοχοι, θα κάνουν βήμα μαζί. Δίνοντάς το αυτό ως αφορμή θα εγκαταλείψουν το τραπέζι. Εμείς αυτό το σχέδιο το είδαμε αλλά δεν έγινε όπως ήθελαν. Η διαδικασία στο Κραν Μοντάνα μπλόκαρε εξαιτίας τους και ο ΓΓ έλαβε την απόφαση να μην συνεχίσει με αυτό τον τρόπο», ανέφερε.\n«Δεν υπάρχει καλή πρόθεση»\nΟ Τούρκος Υπουργός υποστήριξε ότι δεν υπάρχει καλή πρόθεση.\n«Αφού η ελληνοκυπριακή πλευρά έχει δικαίωμα τότε γιατί δεν επικεντρώνεσαι στη λύση και κάνεις μονομερείς δραστηριότητες; Αλλά συνήθισαν. Το 2004 στο δημοψήφισμα απέρριψαν το σχέδιο Ανάν. Οι κύριοι τους βράβευσαν, τους πήραν αμέσως στην ΕΕ, και τους κακόμαθαν. Ό,τι και να κάνουν τους στηρίζουν. Τώρα εδώ μια τόσο μικρή πλευρά και στριμώχνουν τη διαδικασία της ΕΕ. Και η ΕΕ τους ενθαρρύνει».\n«Ηταν γνωστές οι παράμετροι για να υπάρξει σταθερότητα στην περιοχή της Ανατολικής Μεσογείου. Οι δικές μας κόκκινες γραμμές ήταν γνωστές. Σε αυτό το πλαίσιο θέλαμε να λυθεί. Ο δεύτερος λόγος είναι ότι ήθελα πολύ να δω το πραγματικό πρόσωπο, ποιες χώρες εντός της ΕΕ κρύβονταν πίσω από το κυπριακό πρόβλημα», ανέφερε.\nΣυνεχίζοντας, είπε ότι «αλλά από δω και μπρος θα υπάρξουν άλλες διαδικασίες στην Κύπρο. Δεν μπορεί να συνεχιστεί για πάντα αυτή η διαδικασία. Εμείς από τη μέρα που ήρθαμε στην εξουσία μέχρι σήμερα ήμασταν ένα βήμα μπροστά για τη λύση και δεν διστάσαμε καθόλου. Πήραμε και πολιτικά ρίσκα αλλά αν μια πλευρά δεν θέλει, τότε πρέπει να κοιτάξει κανείς το δικό του καλό. Σήμερα θα πάω στην «Τουρκική Δημοκρατία Βόρειας Κύπρου» και εκεί θα διαβουλευτούμε. Θα καθορίσουμε τι οδικό χάρτη θα ακολουθήσουμε, θα διαβουλευτούμε και θα αποφασίσουμε», ανέφερε.\nΟ Τούρκος Υπουργός είπε ότι πλέον οι χώρες της ΕΕ δεν πρέπει να κρύβονται πίσω από το Κυπριακό και πρέπει να άρουν το -δήθεν- εμπάργκο εναντίον της «Τουρκικής Δημοκρατίας Βόρειας Κύπρου», όπως αποκαλεί το ψευδοκράτος, λέγοντας ότι είναι απάνθρωπο.


Τατουάζ: Η Πιλάρ εκβιάζει ανοιχτά τη Μαργκώ - Kimolos Fm\n24/03/2019 24/03/2019 - από Kimolosfm.gr\nΗ Πιλάρ στα νέα επεισόδια της Τατουάζ που θα προβληθούν από αύριο Δευτέρα, εκβιάζει ανοιχτά τη Μαργκώ πως αν δεν της δώσει όσα της χρωστάει θα μιλήσει για όσα ξέρει σχετικά με τα όπλα, αλλά η Μαργκώ δεν θορυβείται από τις απειλές της. Η Αμαλία βρίσκει σιγά σιγά τον παλιό καλό της εαυτό, γεγονός που ενισχύεται και από την εμφάνιση του Σέκερη στο Λονδίνο.\nΟ Σωκράτης προσπαθεί να ανοίξει το χρηματοκιβώτιο, αλλά κανένας συνδυασμός δεν είναι ο σωστός. Την ίδια ώρα, ο Ορφέας έρχεται όλο και πιο κοντά με τον Αντώνη και του μιλά για τη δίκη του, που πλησιάζει. Ο Αλέξανδρος και η Άννα πάνε στα Μετέωρα και το κλίμα ανάμεσα στην Όλγα και τον Αλέξανδρο είναι τεταμένο. Η Βέρα δέχεται μια δελεαστική επαγγελματική πρόταση, όνειρο ζωής για εκείνη. Η Πιλάρ επισκέπτεται τον Νικόλα με σκοπό να μιλήσει για όλους και για όλα και οι πληροφορίες που του δίνει τον αφήνουν άφωνο. Διαβάστε τη συνέχεια εδώ\nΠροηγούμενο άρθρο ΤΟ ΤΑΤΟΥΑΖ: Ο Αλέξανδρος επιστρέφει στο πατρικό του\nΕπόμενο άρθρο Βασίλης Δήμας και Μελίνα Μακρή ζουν μια «Οφθαλμαπάτη» [video]


Δραση στο Ωραιοκαστρο: 10/19/12\nΞύλο και χημικά στο ΣΜΑ Ευκαρπίας\nΈνταση επικράτησε στον χώρο που προορίζεται για την κατασκευή του ΣΜΑ Ευκαρπίας.\nΔυνάμεις των ΜΑΤ είχαν αποκλείσει την πρόσβαση ενώ οι συγκεντρωμένοι κάτοικοι ζητούσαν να τους επιτραπεί. Οι δυνάμεις των ΜΑΤ ισχυρίστηκαν πως είχαν προφορική εντολή εισαγγελέα, στο σημείο όμως δεν υπήρχε εισαγγελέας.\nΑκόμη στο πλευρό των κατοίκων ήταν και ο Δήμαρχος Παύλου Μελά.\n09.05: Ξύλο και χημικά από τις διμοιρίες των ΜΑΤ προς τους κατοίκους. Ένας τραυματίας με ανοιγμένο κεφάλι\n09.09: Οι κάτοικοι πήγαν από την πίσω πλευρά του χώρου και κατάφεραν να προσεγγίσουν τον χώρο που γίνονται εργασίες. Αυτή την στιγμή έχουν σταματήσει τα μηχανήματα.\n10.18: Δεύτερη νίκη για τους κατοίκους που αντιδρούν στο έργο η σημερινή. Στο σημείο συνεχίζουν να προσέρχονται κάτοικοι αλλά και μαθητές. Στο σημείο και Εισαγγελέας\n11.25: Αποχωρούν τα ΜΑΤ από το σημείο.\nΤο κείμενο βασίστηκε στο ρεπορτάζ του alterthess, το βίντεο το βρήκαμε\nΑναρτήθηκε από Δραση στο Ωραιοκαστρο στις 1:50:00 μ.μ.


Δημοσιεύθηκε : 03 Αυγούστου 2008\n«Ο λαός των Γκρεκών είναι αναρχικός και δύσκολος να τιθασευθή. Γι' αυτό πρέπει να τον χτυπήσουμε βαθιά στις πολιτιστικές του ρίζες. Τότε ίσως αναγκασθή να συμμορφωθή. Εννοώ να πλήξουμε τη γλώσσα του, την θρησκεία του, τα πνευματικά και ιστορικά του αποθέματα, ώστε να εξουδετερώσουμε την δυνατότητά του να αναπτυχθεί, να διακριθεί, να επικρατήσει, ώστε να μην μας παρενοχλεί στα Βαλκάνια, στην Ανατολική Μεσόγειο και στην Μέση Ανατολή, σε όλη αυτή την νευραλγική περιοχή στρατηγικής σημασίας για μας(1)». Τάδε έφη κάποιος που αγαπάει πολύ την πατρίδα του και μισεί θανάσιμα την δική μας. Τάδε έφη τον Σεπτέμβριο του 1974 ο δρ. Χένρυ Κίσινγκερ ο πανίσχυρος υπουργός τότε των Εξωτερικών των Η.Π.Α. Σύμφωνα με άλλες πηγές, δεν το είπε ο Κίσινγκερ αλλά ο υπουργός Εξωτερικών της Αγγλίας λόρδος Πάλμερστον στο βρετανικό Κοινοβούλιο το 1850, με αφορμή τα επεισόδια που έγιναν στην Αθήνα σε βάρος του Βρετανού υπηκόου Πατσίφικου. Αυτό που έχει σημασία δεν είναι ποιος το είπε αλλά ποιος το εφάρμοσε!!! Μάλιστα κύριοι πολιτικοί της μεταπολιτευτικής ιστορίας της Ελλάδος!!! Εσείς το εφαρμόσατε!!! Εσείς αποδείξατε πως είστε αυτοί που υλοποιείτε κάθε αντορθόδοξο, αντιεκκλησιαστικό και κατά τραγική συνέπεια ανθελληνικό σχέδιο! Εσείς στις 23 Νοεμβρίου του 1981 εισαγάγατε το μονοτονικό σύστημα τόσο στην δημόσια διοίκηση όσο και στην εκπαίδευση και το επισφραγίσατε με το προεδρικό διάταγμα 297/1982 που ακολούθησε. Έτσι λοιπόν πάει από τη μέση η γλώσσα. Τα πνευματικά και ιστορικά του αποθέματα φροντίσατε να τα εξαντλήσετε τόσο με την καθημερινότητα που δημιουργήσατε όσο και με τα πρότυπα που προβάλλετε διαρκώς. Δεν αρκεστήκατε όμως σε αυτό. Το κενό που απέμεινε καταστρέφοντας αυτά τα αποθέματα, το αναπληρώσατε με κάθε λογής σαπίλα, διαφθορά, και κραιπάλη ξεπερνώντας κατά πολύ τα πρότυπα που είχατε από κάθε παρηκμασμένο πολιτισμό που φροντίσατε να αντιγράψετε. Άλλωστε ήταν το αντάλλαγμα για να γίνετε κάποτε μεγάλοι και τρανοί...\nΑυτό που σας απέμεινε και ακόμα παλεύετε να το σκοτώσετε ή να το νοθεύσετε είναι η θρησκεία αυτού του λαού. Όμως αποδείχθηκε πιο δυνατή από τα πρότυπά σας! Αποδείχθηκε πως παρά την κάθετη πτώση της πνευματικότητας αυτού του τόπου, η θρησκεία του ακόμα δεν πεθαίνει! Βρήκατε τρόπους να την νοθεύσετε! Βρήκατε τρόπους να την διακωμωδήσετε με το να βάλετε κόμματα της δικής σας ηθικής και νοοτροπίας τάχα να την υπηρετήσουν. Βρήκατε τρόπο να προβάλλετε τα παραδείγματα εκείνα που πιστεύατε πως θα αμαύρωναν το θρησκευτικό αίσθημα του λαού. Αφού είδατε πως παρόλα αυτά η θρησκεία ζει ακόμα αποφασίσατε να την περιορίσετε σε όσους την έμαθαν, την διδάχθησαν και να περιμένετε να πεθάνει όταν πεθάνουν και αυτοί. Ο τρόπος είναι απλός: Αρκεί να σταματήσει να διδάσκεται και να διαδίδεται. Έτσι λοιπόν, έρχεστε σήμερα εν ονόματι μιας ψεύτικης υπεράσπισης των ανθρωπίνων δικαιωμάτων και επιλογών, και ουσιαστικά καταργείτε το μάθημα των θρησκευτικών. Γιατί κακά τα ψέμματα. Εσείς λέτε πως απλά παύει να είναι υποχρεωτικό μάθημα, αλλά ξέρετε πολύ καλά πως αυτό είναι μόνο η αρχή. Έτσι κάνατε μέχρι σήμερα σε όλα. Ξέρετε όμως πως η Τουρκία επιδοτεί τους μουσουλμάνους που κατοικούν στη Θράκη, έτσι ώστε να σπουδάζουν στα πανεπιστήμια της Τουρκίας και όχι της Ελλάδας; Ξέρετε το γιατί; Γιατί πολύ απλά, η Τουρκία δεν ξεπούλησε την πίστη της! Η Τουρκία φροντίζει η θρησκεία της να περνάει από γενιά σε γενιά! Ακριβώς το αντίθετο από αυτό που κάνετε εσείς!\nΓια ακόμα μία φορά κύριοι σας εφιστούμε την προσοχή και τονίζουμε πως ήρθε η ώρα να μπει μία τελεία στα κόμματά σας και τις μικροπολιτικές σας. Η παράταξή μας θα πολεμήσει με όλες της τις δυνάμεις να σταματήσει η φθορά και η διαφθορά που έχει υποστεί η πατρίδα μας από τις ανθελληνικές και καταστρεπτικές κυβερνήσεις σας. Ήρθε η ώρα να κλείσετε τα στόματά σας που φάλτσα και άναρθρα φωνάζουν τάχα περί σήψης και διαφθοράς του δημόσιου βίου, λες και δεν είστε εσείς αυτοί που ευθύνεστε αποκλειστικά γι' αυτή την κατάσταση! Ποιος νουνεχής άνθρωπος πλέον αμφιβάλλει ότι εσείς δεν είστε απλώς μέρος, αλλά αυτό καθ' εαυτό το πρόβλημα;\nΉρθε η ώρα για να πούμε στον Ελληνικό λαό τα πράγματα όπως πραγματικά έχουν και που εσείς δεν τολμάτε να πείτε! Γιατί εσείς τρέμετε μη σας αποκαλύψουν και γι' αυτό είστε έτοιμοι ακόμα και να συγκυβερνήσετε όλοι μαζί, προκειμένου να μην μαθευτεί η αλήθεια! Φτάνει κύριοι! Το παραμύθι τελείωσε! Στώμεν καλώς(!), αν τα ελληνικά που φροντίσατε να διδάσκονται, σάς επιτρέπουν να αντιληφθείτε τη σημασία της φράσης...\n/Σεμνά και ταπεινά, ανιστόρητοι και άθεοι!


ΑΡΧΑΙΑ ΕΛΛΗΝΙΚΑ Προσανατολισμού (Εξεταστεά Ύλη Εσπερινών 20016 - 2017) - edu.klimaka.gr\nΕΞΕΤΑΣΤΕΑ ΥΛΗ ΕΣΠΕΡΙΝΩΝ ΛΥΚΕΙΩΝ 2016-2017\nΑΡΧΑΙΑ ΕΛΛΗΝΙΚΗ ΓΛΩΣΣΑ Ομάδας Προσανατολισμού Ανθρωπιστικών Σπουδών\nΚεφ. Δ2: Οι φιλοσοφικές ιδέες του Σωκράτη. Διαλεκτική, μαιευτική, ειρωνεία. Η αναζήτηση των ορισμών, η επαγωγική μέθοδος και η ηθική. Κεφ. Δ3: Η δίκη και ο θάνατος του Σωκράτη.\nΗθικά Νικομάχεια; οι ενότητες: 1, 2, 3, 4, 5, 6, 7, 8 και 9.\nβ. Ολόκληρη η ύλη που περιλαμβάνεται στο βιβλίο της Α΄ τάξης Γενικού Λυκείου «Εγχειρίδιο Γλωσσικής Διδασκαλίας», έκδοση 2016 (ενότητες 1-21).